open-index/open-wikipedia-markdown huggingface dataset:
ଆଳୁ କଲରା ଭଜା

## ଦରକାରୀ ସାମଗ୍ରୀ 
ଆଳୁ, କଲରା, ସୋରିଷତେଲ, ହଳଦୀ, ଲୁଣ, ଶୁଖିଲା ଲଙ୍କାଗୁଣ୍ଡ, କିମ୍ବା ଶୁଖିଲା ଲଙ୍କା, ରସୁଣ।

ନିମ୍ନରେ କେବଳ **ଚେକା କଲରା ଆଳୁ ଭଜା**ର ପ୍ରସ୍ତୁତି ପ୍ରଣାଳୀ ଦିଆଗଲା।

## ପ୍ରସ୍ତୁତି ପ୍ରଣାଳୀ 
ପ୍ରଥମେ କଲରା, ଆଳୁକୁ ଚେକା ଚେକା (ଗୋଲ ଗୋଲ) କରି କାଟି ନିଅନ୍ତୁ। ତାକୁ ଭଲ ଭାବରେ ଧୋଇନେଇ ଲୁଣ ଓ ହଳଦୀ ଆବଶ୍ୟକ ମୁତାବକ ଗୋଳେଇ ଦିଅନ୍ତୁ। କଢ଼େଇ ଚୁଲୀରେ ବସାଇ ସାମାନ୍ୟ ଗରମ ହେଲା ପରେ ସୋରିଷତେଲ ଦେଇ ସେଥିରେ ଏହି କଲରା ଓ ଆଳୁ ଖଣ୍ଡକୁ କଢ଼େଇର ମଝି ଭାଗରେ ରଖି ଦିଅନ୍ତୁ। ଧିର ଆଞ୍ଚରେ ନିଆଁ ଦେଉଥାଆନ୍ତୁ। କୌଣସି ଥାଳିଆଦ୍ୱାରା ଘୋଡ଼ାଇ ଦିଅନ୍ତୁ। ପାଞ୍ଚରୁ ଦଶ ମିନିଟ୍ ପରେ ଥାଳିଆ କାଢ଼ି ଦିଅନ୍ତୁ। ଏହି ସମୟରେ ପୂର୍ବରୁ ଛେଚା ହୋଇଥିବା 'ଶୁଖିଲା ଲଙ୍କା ଓ ରସୁଣ'କୁ ପକାଇ ଖରିକାରେ ଭଲଭାବରେ ଏପଟ ସେପଟ କରି ଭାଜନ୍ତୁ। ଭଜା ଭଲ ଭାବରେ ଭାବେ ଭାଜି ହୋଇଗଲା ପରେ ଓହ୍ଲାଇ ଦିଅନ୍ତୁ। 

ଏହାକୁ ଗରମ ଭାତ ଓ ପଖାଳ ଭାତ ସହିତ ଗରମ ଗରମ ଖାଇଲେ ଭଲଲାଗେ।

## ଆଧାର 
ଶ୍ରେଣୀ:ଓଡ଼ିଆ ରାନ୍ଧଣା
ଶୈଲଙ୍ଗ

**ଶୈଲଙ୍ଗ** ଓଡ଼ିଶାର କେନ୍ଦୁଝର ଜିଲ୍ଲାର ଆନନ୍ଦପୁର ସବଡ଼ିଭିଜନରେ ଥିବା ଘସିପୁରା ବ୍ଲକ ଅନ୍ତର୍ଗତ ଗୋଟିଏ ଛୋଟିଆ ଗାଁ । ଏହି ଗ୍ରାମଟି ଆନନ୍ଦପୁରଠାରୁ ୫ କି.ମି., ଜିଲ୍ଲାର ସଦରମହକୁମା କେନ୍ଦୁଝରଠାରୁ ୮୦ କି.ମି. ଏବଂ ରାଜଧାନୀ ଭୁବନେଶ୍ୱରଠାରୁ ୧୬୦ କି.ମି. ଦୂରରେ ଅବସ୍ଥିତ ।

ଏହି ଗ୍ରାମର ପୂର୍ବରେ ଘସିପୁରା, ଦକ୍ଷିଣରେ କଇନିପୁରା ଓ ଚଉମୁହିଁ ଏବଂ ପଶ୍ଚିମରେ ଭୋଳନୂଆଗାଁ ଆଦି ଗ୍ରାମ ଅବସ୍ଥିତ | ଏହି ଗ୍ରାମ ମଧ୍ୟ ଦେଇ ଜାତୀୟ ରାଜପଥ-୨୧୫ ଯାଇଅଛି । ସେଥିଯୋଗୁ ଗମନାଗମନ ପାଇଁ କୌଣସି ପ୍ରକାର ଅସୁବିଧା ନାହିଁ କହିଲେ ଚଳେ । ଏହି ଗ୍ରାମର ପ୍ରାୟ ସମସ୍ତ ଲୋକ ହିନ୍ଦୁ ସମ୍ପ୍ରଦାୟର । ଗ୍ରାମର ଅଧିକାଂଶ ଲୋକ ଚାଷବାସ ଉପରେ ନିର୍ଭର କରନ୍ତି । ସମ୍ପ୍ରତି ଗ୍ରାମର ଅଧିକାଂଶ ଯୁବକ ବିଭିନ୍ନ ପ୍ରକାର ବ୍ୟବସାୟରେ ନିଯୁକ୍ତ ଅଛନ୍ତି । 

ଏହି ଗ୍ରାମରେ ଗୋଟିଏ ପ୍ରାଥମିକ ବିଦ୍ୟାଳୟ ଏବଂ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି । ଡାକବିଭାଗଦ୍ୱାରା ଏକ ଡାକଘର ମଧ୍ୟ ଏଠାରେ ସ୍ଥାପିତ ହୋଇଛି । 
thumb|ପ୍ରାଥମିକ ଏବଂ ଉଚ୍ଚ ପ୍ରାଥମିକ ବିଦ୍ୟାଳୟ, ଶୈଲଙ୍ଗ
## ଆକର୍ଷଣୀୟ ସ୍ଥାନ 
ଏହି ଗ୍ରାମଟି ମାଙ୍କଢାକେନ୍ଦା ନାମକ ଗୋଟିଏ ପାହାଡ/ହୁଡିର ପାଦଦେଶରେ ଅବସ୍ଥିତ । ଏହି ହୁଡିଟିର ଉଚ୍ଚତା ପାଖାପାଖି ୫୦୦ମି. ହେବ । ଭୂତାତ୍ତ୍ୱିକ ମତରେ ଏହି ହୁଡିଟି ଗୋଟିଏ ଆଗ୍ନେୟ ଡାଇକ । ଏହି ହୁଡିଟିର ଶିଳାସମୂହ ମୁଖ୍ୟତଃ ଗ୍ରାନାଇଟ ଏବଂ ଡୋଲେରାଇଟ । ହୁଡିଟିର ଅବସ୍ଥିତି, ଗ୍ରାମର ଶୋଭାକୁ ଦ୍ୱିଗୁଣିତ କରିଥାଏ । 

### ବାୟାବାବା ମଠ 
ଏହା ମାଙ୍କଡାକେନ୍ଦା ହୁଡି ଉପରେ ଥିବା ଏକ ଅତି ଶୋଭନୀୟ ମଠ । ଏହି ମଠରେ ପ୍ରଭୁ ଶ୍ରୀଜଗନ୍ନାଥ ଏବଂ ମା' ଶ୍ରୀବନଦୂର୍ଗାଙ୍କର ଦୁଇଟି ଅତି ସୁନ୍ଦର ମନ୍ଦିର ରହିଛି । ବାୟାବାବା ନାମକ ଜଣେ ସିଦ୍ଧ ସନ୍ୟାସୀ ଏହି ମଠଟିର ପ୍ରତିଷ୍ଠା କରିଥିଲେ । ତାଙ୍କରି ନାମ ଅନୁସାରେ ଏହା ବାୟାବାବା ମଠ ଭାବରେ ସଂପୂର୍ଣ୍ଣ ଅଞ୍ଚଳରେ ଖ୍ୟାତ । ଏହି ମଠ ପରିସରରେ ଥିବା ଏକ ଅନ୍ଧକାରମୟ ଗୁମ୍ଫା ମଧ୍ୟରେ ବାୟାବାବା ତପସ୍ୟା କରୁଥିଲେ ବୋଲି ଲୋକମୁଖରେ ଶୁଣାଯାଏ । ଏହି ମଠରେ ଥିବା ମନ୍ଦିରରେ ପ୍ରତିଦିନ ଆଳତୀ ହୁଏ ।

ବିଶାଳ ବିଶାଳ ଶିଳାଖଣ୍ଡଘେରା ଏହି ସ୍ଥାନଟି ସେ ଅଞ୍ଚଳର ଗୋଟିଏ ଅତ୍ୟନ୍ତ ଆକର୍ଷଣର କେନ୍ଦ୍ରବିନ୍ଦୁ । ପ୍ରତିଦିନ ଏଠାକୁ ଶହଶହ ସଂଖ୍ୟାରେ ଲୋକ ବୁଲିବାକୁ ଆସନ୍ତି । ପ୍ରତିବର୍ଷ ବଡଦିନ ଏବଂ ନୂଆବର୍ଷ ସମୟରେ ବଣଭୋଜି କରିବାକୁ ଏଠାରେ ପ୍ରବଳ ଜନସମାଗମ ହୁଏ । 

### ହନୁମାନ ମନ୍ଦିର 
ଭଗବାନ ଶ୍ରୀରାମଙ୍କର ଏକନିଷ୍ଠ ସେବକ, ଭକ୍ତଶ୍ରେଷ୍ଠ ହନୁମାନଙ୍କର ଏହି ମନ୍ଦିର ଗ୍ରାମର ଏକ ମୂଖ୍ୟ ସ୍ଥାନ । ଏହି ମନ୍ଦିରରେ ପ୍ରତିବର୍ଷ ପ୍ରଭୁ ଶ୍ରୀରାମ ଏବଂ ହନୁମାନଙ୍କର ଅନେକ ପର୍ବପର୍ବାଣି ପାଳନ କରାଯାଏ । ମନ୍ଦିର ପାର୍ଶ୍ୱରେ ଥିବା ପାଲା ମଣ୍ଡପରେ ପ୍ରତିବର୍ଷ ଫେବୃୟାରୀ-ମାର୍ଚ୍ଚ ମାସରେ ରାଜ୍ୟର ବିଭିନ୍ନ ସ୍ଥାନରୁ ନିମନ୍ତ୍ରିତ ହୋଇ ଆସିଥିବା ପ୍ରବୀଣ ଗାୟକମାନଙ୍କ ମଧ୍ୟରେ ବାଦୀ-ପାଲା ଅନୁଷ୍ଠିତ ହୁଏ । 

### ଶିବ ମନ୍ଦିର 
ଭଗବାନ ଶିବଙ୍କର ଏହି ମନ୍ଦିରଟି ଗ୍ରାମର ମଧ୍ୟଭାଗରେ ଅବସ୍ଥିତ । ନୂତନ ଭାବରେ ନିର୍ମିତ ଏହି ମନ୍ଦିରଟିର ଶୋଭା ଖୁବ ରମଣୀୟ । 

## ଆଧାର 
## ବାହାର ଲିଙ୍କ 
* http://kendujhar.nic.in

ଶ୍ରେଣୀ:କେନ୍ଦୁଝର ଜିଲ୍ଲାର ଗାଆଁ ଓ ସହର
ଶ୍ରେଣୀ:କେନ୍ଦୁଝର ଜିଲ୍ଲା
ହୁଳହୁଳି

ସ୍ତ୍ରୀଲୋକମାନେ, ନିଜ ଜିଭକୁ ପାଟି ଭିତରୁ ସାମାନ୍ୟ ବାହାର କରି, ଉଭୟ ଦିଗକୁ କ୍ଷୀପ୍ର ଗତିରେ ଚଳ ପ୍ରଚଳ କରି ବାହାର କରୁଥିବା ଶବ୍ଦକୁ ହୁଳହୁଳି କୁହାଯାଏ ।
 

## ପରମ୍ପରା 
ଓଡ଼ିଶାରେ ଆଦିମ କାଳରୁ ପାଳିତ ବିଭିନ୍ନ ଓଷା ପର୍ବ, ଯାନିଯାତ, ବିବାହ ବ୍ରତ ଆଦିରେ ହୁଳହୁଳିର ବହୁଳ ବ୍ୟବହାର ହୋଇଥାଏ । ପ୍ରଥମେ ଆଦିମ ଅଧିବାସୀମାନେ ହୁଳହୁଳିକୁ ସାଂକେତିକ ଶବ୍ଦ ଭାବରେ ବ୍ୟବହାର କରୁଥିଲେ । କ୍ରମେ ସ୍ତ୍ରୀଲୋକମାନେ, ଏହାକୁ ମାଙ୍ଗଳିକ କାର୍ଯ୍ୟରେ ବ୍ୟବହାର କରିବାକୁ ଲାଗିଲେ । ଲକ୍ଷ୍ମୀ ପୁରାଣ, ମଙ୍ଗଳା ସ୍ତୁତି, ଖୁଦୁରୁକୁଣୀ ଓଷା, ବୁଦ୍ଧି ବାମନ ଓଷା ତଥା ପଣ୍ଡୁ ଶାସ୍ତ୍ର ଆଦିରେ ହୁଳହୁଳିକୁ ସ୍ୱତନ୍ତ୍ର ସ୍ଥାନ ମିଳିଛି ।  
ତୁଳସୀ ପୂଜାରେ ହୁଳହୁଳି : 

ଓଡ଼ିଆ ଢ଼ଗ :

## ବୈଜ୍ଞାନିକ ମତ 
ଜିଭ, ସାହାଯ୍ୟରେ ମଣିଷ ସ୍ୱାଦ ବାରି ପାରେ ଓ କଥାବାର୍ତ୍ତା କରିପାରେ । ଜିଭରେ ୨୭ଟି ତନ୍ତୁ ଥାଏ ଏବଂ ଏହାର ଉଭୟ ପାର୍ଶ୍ୱ "ଲିଙ୍ଗୁଆଲ ସ୍ପେଟମ"ଦ୍ୱାରା ବିଭାଜିତ ହୋଇଥାଏ । ଜିଭର ଉଭୟ ପାର୍ଶ୍ୱକୁ "ଟର୍ମିନାଲ ସୁଲକସ୍" କୁହାଯାଏ । ଜିଭକୁ ପାଟି ଭିତରୁ ବାହାର କରି ଉଭୟ ପାର୍ଶ୍ୱରେ ଚଳପ୍ରଚଳ କଲେ, ସେଥିରେ ଥିବା ତନ୍ତୁଗୁଡିକର ସମ୍ପ୍ରସାରଣ ହୋଇ, ସେଠାରେ ଚୁମ୍ବକୀୟ ଶକ୍ତି ଉତ୍ପନ୍ନ ହୋଇଥାଏ । ହୁଳହୁଳି ପକାଇବାଦ୍ୱାରା ମୁଖ ଗହ୍ୱର ଓ ଅମ୍ଳ ଦୋଷ ପରି ଅସୁବିଧାରୁ ମଧ୍ୟ ମୁକ୍ତି ମିଳିଥାଏ । ହୁଳହୁଳି ପାଚକ ରସ କ୍ଷାରଣ କରିବାରେ ମଧ୍ୟ ସହାୟକ ହୋଇଥାଏ । 

## ଆଧାର 
## ବାହାର ଆଧାର 
* http://oriyanari.websitetoolbox.com/post/Odia-tradition-quotHulahuliquot-4729402
* http://nothingtodeclare.in/2011/03/11/huluhuli-the-dying-art-form/ 

ଶ୍ରେଣୀ:ଓଡ଼ିଆ ଚଳଣି
ମହୁଲ

thumb|ଓଡ଼ିଶା ଜଙ୍ଗଲର ମହୁଲ ଫୁଲ
ମହୁଲର ଅନ୍ୟ ଏକ ନାଁ ହେଉଛି ମହୁଆ । ଉଦ୍ଭିଦ ବିଜ୍ଞାନରେ ମହୁଲକୁ ମଧୁକାଲୋଙ୍ଗିଫୋଲିଆ କୁହାଯାଇଥାଏ l  ଓଡ଼ିଶା, ଝାରଖଣ୍ଡ, ଉତ୍ତର ପ୍ରଦେଶ, ବିହାର, କେରଳ ଓ ଗୁଜରାଟ ରାଜ୍ୟର ଜଙ୍ଗଲରେ ମହୁଲଗଛ ଦେଖିବାକୁ ମିଳିଥାଏ ।
ମହୁଲ ଗଛ ତିନିବର୍ଷର ହେଲେ ଫୁଲ ଫୁଟି ଥାଏ ଓ ଦଶବର୍ଷ ହେଲେ ଡାଳରେ ଫଳ ଦେଖା ଯାଏ l ମହୁଲ ଗଛଟିଏ ପ୍ରାୟ ୧୦୦ରୁ ୧୫୦ ବର୍ଷ ବଞ୍ଚିଥାଏ l ଗୋଟିଏ ବଡଗଛରୁ ୭୦ରୁ୭୫ କି.ଗ୍ରା ଯାଏ ଫଳ ମିଳିଥାଏ l ଫୁଲ ଫୁଟିବା ପୂର୍ବରୁ ପ୍ରତିବର୍ଷ ଫେବ୍ରୁଆରୀଠାରୁ ଅପ୍ରେଲ ମଧ୍ୟରେ ପୁରୁଣା ପତ୍ର ସବୁ ଝଡ଼ିଥାଏ ଓ ଅପ୍ରେଲ-ମଇ ମାସରେ ନୂଆ ପତ୍ର ଦେଖା ଯାଇଥାଏ l ମହୁଲ ଫୁଲର ଲମ୍ବ ଦେଢ ସେଣ୍ଟିମିଟର ପର୍ଯ୍ୟନ୍ତ ହେଇଥାଏ l ଜୁନରୁ ଅଗଷ୍ଟ ମଧ୍ୟରେ ଏହାର ଫଳ ପାଚେ l ମଞ୍ଜିଗୁଡ଼ିକ ୨-୩ ସେଣ୍ଟିମିଟର ଲମ୍ବା ଓ ମଞ୍ଜି ଗୁଡ଼ିକ ଦେଖିବାକୁ ଚେପଟା ଓ ଅଣ୍ଡାକାର l

## ଅନ୍ୟନାମ 
* ଉଦ୍ଭିଦ ବିଜ୍ଞାନରେ ଅନ୍ୟ ନାମ: *Bassia longifolia* L., *B. latifolia* Roxb., *Madhuca indica* J. F. Gmel., *M. latifolia* (Roxb.) J.F.Macbr., *Illipe latifolia* (Roxb.) F.Muell., *Illipe malabrorum* (Engl.)
* କିସମ :
** *M. longifolia* var. *latifolia* (Roxb.) A.Chev. (=*B. latifolia* (Roxb))
** *M. longifolia* var. *longifolia*
* ଅନ୍ୟାନ୍ୟ ବିଦେଶୀ ଭାଷାରେ ନାମ : 
** ଇଁରାଜୀ: honey tree, butter tree
** ଫ୍ରେଞ୍ଚ: *illipe*, *arbre à beurre*, *bassie*, *madhuca*
** ଭାରତ: *ମୋହା, ମୋହୁଆ, ମଧୁକା, ଇଲୁପ୍ପାଇ, କୁଲିଙ୍ଗମ, ମଡୁରଗମ, ମାଭାଗାମ, ନଟ୍ଟିଲୁପାଇ, ଟିଟିନାମ, ମହୱା, ମହୁଆ, ମୋଆ, ମୋଆରା
** ଶ୍ରୀଲଙ୍କା: *mi, illuppai, kulilgam, maduragam, mavagam, nattiluppai, tittinam*
* ଅନ୍ୟ ଭାରତୀୟ ଭାଷାରେ ନାମ *ମହୁଆ* and *ମୋହୱା* ହିନ୍ଦୀଭାଷାଭାଷୀ ଅଞ୍ଚଳରେ, *ମହୱା, ମହୁଲ* ଓ *ମଉଲ* ବଙ୍ଗାଳୀଭାଷାରେ, *ମହୱା* ଓ *ମୋହୱରୋ* ମହାରାଷ୍ଟ୍ରରେ, *ମହୁଦା* ଗୁଜରାଟରେ, *ଇପ୍ପା* (ఇప్ప) ଆନ୍ଧ୍ର ପ୍ରଦେଶରେ, *ଇପ୍ପେ* ବା *ହିପ୍ପେ* କର୍ଣ୍ଣାଟକରେ (କନ୍ନଡ଼), *ଇଲ୍ଲୁପେଇ* ବା இலுப்பை ତାମିଲରେ, *ପୂନମ* ଓ *ଇଲୁପା* କେରଳରେ (ମାଲାୟାଲାମ) ଓ *ମହୁଲ, ମୋହା* ତଥା *ମୋଡଗୀ'' ଓଡ଼ିଶାରେ (ଓଡ଼ିଆ).  କେତେକ ଅଞ୍ଚଳରେ ମହୁଲକୁ ରାନ୍ଧିଖିଆ ଯାଏ l ମହୁଲ ଫଳର ମଞ୍ଜିରୁ ତେଲ ବାହାର କରାଯାଇ ବ୍ୟବହାର କରାଯାଇଥାଏ l

## ଆହୁରି ଦେଖନ୍ତୁ 
ଔଷଧୀୟ ଗଛଲତାମାନଙ୍କର ତାଲିକା

## ଆଧାର 
ଶ୍ରେଣୀ:ଜୀବଜଗତ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଓଡ଼ିଶାର ଉଦ୍ଭିଦ
ଇମାମୀ ପେପର ମୀଲ୍ସ୍ ଲିମିଟେଡ଼

ଇମାମୀ ପେପର ମିଲ୍ସ୍ ଲି. ଓଡ଼ିଶାର ବାଲେଶ୍ୱର ଜିଲ୍ଲାରେ ଅବସ୍ଥିତ ଏକ କାଗଜକଳ । ଏଠାରେ ୨୦୦୦ରୁ ଉର୍ଧ ଲୋକ କାମ କରୁଛନ୍ତି । ଏହାର ମୁଖ୍ୟ ଉତ୍ପାଦନ ଧଳା କାଗଜ ଏବଂ ବିଶେଷ କରି ଖବର କାଗଜ ନିମିତ୍ତ ତିଆରି ହୋଇଥାଏ । ଏହି କାରଖାନାର ତିନୋଟି ବୃହତ୍ତ କାଗଜ ଉତ୍ପାଦନ ଯନ୍ତ୍ର ରହିଥିବା ବେଳେ ଦୁଇଟି ବିଜୁଳି ଶକ୍ତି ଉତ୍ପାଦନ କେନ୍ଦ୍ର ରହିଛି । ଏହାର ପ୍ରତିଦିନ କାଗଜ ଉତ୍ପାଦନ କ୍ଷମତା ୫୦୦ ଟନ ଅଟେ ଯାହାକି ପୂର୍ବ ଭାରତରେ ସର୍ବାଧିକ ଅଟେ । 
## ଆଧାର
## ବାହାର ଲିଙ୍କ 
* www.emamipaper.in

ଶ୍ରେଣୀ:ଓଡ଼ିଶା ଶିଳ୍ପ
ଶ୍ରେଣୀ:ବାଲେଶ୍ୱର ଜିଲ୍ଲା
ଏଭରେଷ୍ଟ ଶୃଙ୍ଗ

ସର୍ଭେ ଅଫ ଇଣ୍ଡିଆର ଭୂତପୂର୍ବ ଜେନେରାଲ ଜର୍ଜ ଏଭରେଷ୍ଟଙ୍କ ନାମ ଅନୁସାରେ ହିମାଳୟ ତଥା ବିଶ୍ୱର ଉଚ୍ଚତମ ଶୃଙ୍ଗ ମାଉଣ୍ଟ ଏଭରେଷ୍ଟ ନାମିତ ହୋଇଛି । ଏହି ନାମକରଣ ପୂର୍ବରୁ ଏହା ୧୫ଶ ଶୃଙ୍ଗ (Peak XV) ଭାବେ ପରିଚିତ ଥିଲା । ସ୍ଥାନୀୟ ନେପାଳୀମାନେ ଏହାକୁ ସାଗରମଥା ଓ ତିବ୍ୱତୀୟମାନେ ଏହାକୁ ଚୋମୁଲାଙ୍ଗମେ ଭାବେ ନାମିତ କରିଥିଲେ ।

## ଅବସ୍ଥିତି 
ସମୁଦ୍ର ପତନଠାରୁ ପ୍ରାୟ ୯ କିମି (୮,୮୪୮ମିଟର) ଉପରକୁ ଥିବା ଏହି ସ୍ଥାନରେ ନିଶ୍ୱାସ ନେବାପାଇଁ ପର୍ଯ୍ୟାପ୍ତ ଅମ୍ଳଜାନ ନ ଥାଏ । ବିଶାଳ ହିମାଳୟ ପର୍ବତ ଭାରତ ସମେତ ତିବ୍ୱତ ଓ ନେପାଳ ଭଳି ଦେଶରେ ବ୍ୟାପ୍ତ । ଭାରତ ପଟେ ହିମାଳୟର ଅଧିକାଂଶ ଭାଗ ରହିଥିଲେ ବି ଏହାର ଅଧିକାଂଶ ଶୃଙ୍ଗ ନେପାଳ ପଟକୁ ରହିଛି । ଭାରତ ପଟକୁ ରହିଥିବା ଭାଗରେ କାଞ୍ଚନଜଙ୍ଗା ହେଉଛି ସବୁଠାରୁ ଉଚ୍ଚତମ ଶୃଙ୍ଗ । ହିମାଳୟ ତଥା ବିଶ୍ୱର ସର୍ବୋଚ୍ଚ ଶୃଙ୍ଗ ନେପାଳ ପଟେ ରହିଛି । ନେପାଳ ପଟେ ଥିବା ଅନ୍ୟାନ୍ୟ ଉଚ୍ଚତମ ଶୃଙ୍ଗଗୁଡ଼ିକ ହେଲା କାରାକୋରମ ବା ଗଡୱିନ ଅଷ୍ଟିନ, ଧଉଳାଗିରି, ନନ୍ଦାଦେବୀ ଓ ଅନ୍ନପୂର୍ଣ୍ଣା ଇତ୍ୟାଦି ।
## ବାଟ 
ଏଭରେଷ୍ଟ ଆରୋହଣ ପାଇଁ ଗୋଟିଏ ନେପାଳ ପଟୁ ଓ ଅନ୍ୟଟି ତିବ୍ୱତ ପଟୁ ଦୁଇଟି ବାଟ ରହିଛି । ତିବ୍ୱତ ପାଖର ରାସ୍ତା ଅପେକ୍ଷା ନେପାଳ ପଟ ରାସ୍ତାଟି ଅଧିକ ନିରାପଦ । ଆଜି ପର୍ଯ୍ୟନ୍ତ ନେପାଳ ପଟ ରାସ୍ତାଟି ଅଧିକାଂଶ ଥର ବ୍ୟବହୃତ ହୋଇଛି ।
## ଆରୋହଣ 
୧୯୫୩ ମସିହା ମଇ ମାସ ୨୯ତାରିଖ ଦିନ ପ୍ରଥମ ବିଶ୍ୱର ପ୍ରଥମ ବ୍ୟକ୍ତି ଭାବେ ନ୍ୟୁଜିଲାଣ୍ଡର ଏଡମଣ୍ଡ ହିଲାରୀଙ୍କ ଓ ନେପାଳର ଶେରପା ତେନଜିଙ୍ଗ ନରଗେ ଏଭରେଷ୍ଟ ଶୃଙ୍ଗରେ ପଦାର୍ପଣ କରିଥିଲେ ।
ଏଭରେଷ୍ଟ ଶୃଙ୍ଗ ଆରୋହଣ କ୍ଷେତ୍ରରେ ଭାରତୀୟମାନେ ଅନେକ ସଫଳତା ପାଇଛନ୍ତି । ଯୁଗ୍ମ ଭାବେ ପ୍ରଥମେ ଏଡ଼ମଣ୍ଡ ହିଲାରିଙ୍କ ସହ ଏଭରେଷ୍ଟ ଶୃଙ୍ଗରେ ପାଦ ଥାପିଥିବା ନେନଜିଙ୍ଗ ନରଗେ ପରବର୍ତ୍ତୀ ସମୟରେ ଭାରତୀୟ ନାଗରିକତ୍ୱ ଗ୍ରହଣ କରିଥିଲେ ।
ବଚେନ୍ଦ୍ରୀ ପାଲ ଏଭେରେଷ୍ଟ ଶୃଙ୍ଗରେ ପାଦ ଥାପିଥିବା ପ୍ରଥମ ଭାରତୀୟ ଓ ବିଶ୍ୱର ପଞ୍ଚମ ମହିଳା । ୧୯୮୪ ମଇ ୨୩ ତାରିଖରେ ସେ ଏଭରେଷ୍ଟ ଆରୋହଣ କରିଥିଲେ ।
ଓଡ଼ିଶାରୁ ବର୍ତ୍ତମାନ ସୁଦ୍ଧା ଦୁଇଜଣ ଏଭରେଷ୍ଟ ଶୃଙ୍ଗ ଆରୋହଣ କରିବାରେ ସଫଳ ହୋଇଛନ୍ତି । ପ୍ରଥମ ଓଡ଼ିଆ ଭାବେ ଢେଙ୍କାନାଳର କଳ୍ପନା ଦାଶ ଏଭରେଷ୍ଟ ଆରୋହଣ କରିଥିବା ବେଳେ ଭୁବନେଶ୍ୱରର ଗଣେଷ ଜେନା ଦ୍ୱିତୀୟ ଆରୋହି ଭାବେ ଏହି ସଫଳତା ହାସଲ କରିଛନ୍ତି ।
## ଆଧାର 
## ବାହାର ଆଧାର 
* *National Geographic* site on Mt. Everest
* NOVA site on Mt. Everest
* [http://imagingeverest.rgs.org/Concepts/Imaging_Everest/ ] 
* North  *South 
* Interactive climb of Everest from Discovery Channel
* Mount Everest on Summitpost
* Full list of all ascents of Everest up to and including 2008 (in pdf format)
* Where is Mount Everest 
* Where is Mount Everest located
* Mount Everest fact 
* Summits and deaths per year 
* The Everest Trek guidebook
* Expeditions tracking on line in the different routes of ascent of Mount Everest 
* Mount Everest panorama, Mount Everest interactive panorama (Quicktime format) , Virtual panoramas

ଶ୍ରେଣୀ:ପର୍ବତ ଶୃଙ୍ଗ
ଆବୁ ମିନା

thumb|Monastery of Abu Mena (03-2009)
ଆବୁ ମୀନା ହେଉଛି ଇଜିପ୍ଟର ଏକ ପ୍ରାଚୀନ ତଥା ଐତିହାସିକ ସହର l ଖ୍ରୀଷ୍ଟିଆନମାନେ ଏହାକୁ ଏକ ତୀର୍ଥସ୍ଥଳୀଭାବେ ବିବେଚନା କରନ୍ତି l ଐତିହାସିକ ସହର ଆଲେକଜାଣ୍ଡ୍ରିଆଠାରୁ ଦକ୍ଷିଣ-ପଶ୍ଚିମରେ ୪୫ କି.ମି ଦୂରରେ ଏହା ଅବସ୍ଥିତ l ୟୁନେସ୍କୋ ବିଶ୍ୱ ଐତିହ୍ୟ ତାଲିକାରେ ଏହା ସ୍ଥାନିତ ହୋଇଛି l

## ଇତିହାସ 
କୁହାଯାଏ ଯେ, ତୃତୀୟ କିମ୍ବା ଚତୁର୍ଥ ଶତାଦ୍ଦୀ ବେଳକୁ ଆଲେକଜାଣ୍ଡ୍ରିଆର ସେଣ୍ଟ ମୀନାସଙ୍କ ଦେହତ୍ୟାଗ ପରେ ତାଙ୍କ ପାର୍ଥିବ ଶରୀରକୁ ଏକ ଓଟ ପିଠିରେ ଲଦି ମେରିଓଟିସ ହ୍ରଦ ନିକଟରେ ଥିବା ଏକ ମରୂଭୁମିକୁ ନିଆଯାଉଥିଲା l ଓଟଟି ଥକି ପଡ଼ିବା ସହ ଆଉ ଚାଲିନପାରିବାରୁ ସେଣ୍ଟ ମୀନାସଙ୍କ ଶରୀରକୁ ସେଠାରେ କବର ଦିଆଯାଇଥିଲା l ପରେ ସମସ୍ତେ ଏ କବର କଥାଭୁଲିଯାଇଥିଲେ l ଶତାଧିକ ବର୍ଷପରେ ଜଣେ ମେଷ ପାଳକର ରୋଗୀମେଷ ମରୂଭୁମିରେ ଚରୁଥିବା ବେଳେ ସେଣ୍ଟ ମୀନାସଙ୍କ କବର ପାଖରେ ଥିବା ଝରଣା ପାଣି ପିଇ ଭଲ ହେଇଯାଇଥିଲା l ଏହା ଜାଣି ମେଷପାଳକ ସେଠାରୁ କିଛି ମାଟି ନେଇ ଅନ୍ୟ ରୁଗଣ ମେଷଙ୍କ ଦେହରେ ଲଗାଇବାପରେ ସେମାନେ ଭଲ ହେଇଯାଇଥିଲେ l ଏହି ଖବର ଧିରେ ଧିରେ ପ୍ରଚାର ହେଲା l ତୃତୀୟ-ଚତୁର୍ଥ ଶତାଦ୍ଦୀ ସମୟରେ ଗ୍ରୀସର ଶାସକ କନଷ୍ଟାଣ୍ଟାଇନ ତାଙ୍କ ରୁଗଣ ଝିଅକୁ ସେଠାକୁ ପଠେଇ ଭଲ କରେଇଥିଲେ l ତେଣୁ ସେ ଉକ୍ତ କବର ସ୍ଥାନରେ ଏକ ଚର୍ଚ୍ଚ ନିର୍ମାଣ କରିବାକୁ କହିଥିଲେ l ପରବର୍ତ୍ତୀ ସମୟରେ ତାହା ଖ୍ରୀଷ୍ଟିଆନ୍‌ମାନଙ୍କ ଏକ ପବିତ୍ର ତଥା ତିର୍ଥସ୍ଥଳୀରେ ପରିଣତ ହେଇଥିଲା l ପଞ୍ଚମ ଶତାଦ୍ଦୀବେଳକୁ ଗ୍ରୀସର ଶାସକ ଆର୍କାଡିୟସ ସେହି ଚର୍ଚ୍ଚର ସମ୍ପ୍ରସାରଣ କରିଥିଲେ l କିନ୍ତୁ ସପ୍ତମ ଶତାଦ୍ଦୀ ବେଳକୁ ମୁସଲମାନ ଶାସକମାନେ ଏହି ଚର୍ଚ୍ଚକୁ ଭାଙ୍ଗିଦେଇଥିଲେ l

୧୯୦୫ - ୧୯୦୭ ମସିହା ମଧ୍ୟରେ ସେହି ସ୍ଥାନରେ ଖନନ କରି ସେହି ଚର୍ଚ୍ଚର ଭଗ୍ନାବଶେଷ ଆବିଷ୍କାର କରାଗଲା l ତେବେ ସଂପୃକ୍ତ ଅଞ୍ଚଳର ଭୂତଳ ଜଳସ୍ତର ବୃଦ୍ଧିପାଉଥିବାରୁ ୨୦୦୧ରେ ୟୁନେସ୍କୋ ଏହାକୁ ବିପଦପୂର୍ଣ୍ଣ ତାଲିକାରେ ସ୍ଥାନିତ କରିଥିଲା l
## ଆଧାର 
## ବାହାର ଆଧାର 
* Abu Mena at UNESCO World Heritage Centre; includes links to 360˚ panoramic photos of the site

ଶ୍ରେଣୀ:ବିଶ୍ୱ ଐତିହ୍ୟ
ତେଜଜ୍ଞାନ ଫାଉଣ୍ଡେସନ

## ପରିଚୟ 
### ତେଜଜ୍ଞାନ 
ଜ୍ଞାନର ଅର୍ଥ କେବଳ ମାତ୍ର ସାମାନ୍ୟଜ୍ଞାନ (General Knowledge) ବା ସୂଚନା ସଂଗ୍ରହ ନୁହେଁ। ସେଥିପାଇଁ ତେଜଜ୍ଞାନ ଶବ୍ଦର ଅବଧାରଣା କରା ଯାଇଛି। ତେଜଜ୍ଞାନ ହେଉଛି ସେହି ଜ୍ଞାନ ଯାହା ଜ୍ଞାନ ଏବଂ ଅଜ୍ଞାନରୁ ଉର୍ଦ୍ଧ୍ୱରେ। ଅନେକ ଲୋକ ସାମାନ୍ୟଜ୍ଞାନ ସଂଗ୍ରହକୁ ହିଁ ଜ୍ଞାନ ବୋଲି ଧରିନିଅନ୍ତି, କିନ୍ତୁ ଅସଲି ଜ୍ଞାନ ଏବଂ ସାଧାରଣ ଜ୍ଞାନ ଭିତରେ ବହୁତ ବଡ଼ ଫରକ ଅଛି। ସାମାନ୍ୟ ଜ୍ଞାନଦ୍ୱାରା ଜୀବନର ରୂପାନ୍ତରଣ ଆସି ପାରେନା। ଏହି ଜ୍ଞାନ ବୁଦ୍ଧି ବିଳାସ ବା ଅଧ୍ୟାତ୍ମ ନାମରେ ବୁଦ୍ଧିର ଏକ ବ୍ୟାୟାମ ମାତ୍ର। କିନ୍ତୁ ଜ୍ଞାନ ଏବଂ ଅଜ୍ଞାନର ଉର୍ଦ୍ଧ୍ୱରେ ଯେଉଁ ଜ୍ଞାନ ଥାଏ ତାହାକୁ ଏଠାରେ ତେଜଜ୍ଞାନ ବୋଲି କୁହାଯାଇଛି, ଯାହା ମଣିଷମାତ୍ରକେ ସମସ୍ତଙ୍କ ଭିତରେ ଅନ୍ତର୍ନିହିତ ଅବସ୍ଥାରେ ଥାଏ। ତେଜଜ୍ଞାନଦ୍ୱାରା ଭୟମୁକ୍ତ, ଚିନ୍ତା ରହିତ ଏବଂ କ୍ରୋଧ ବିହୀନ ଜୀବନ ଯାପନର ସୂତ୍ର ମିଳିଥାଏ ତଥା ଶାରୀରିକ, ମାନସିକ, ସାମାଜିକ, ଆର୍ଥୀକ ଏବଂ ଆଧ୍ୟାତ୍ମିକ ଉନ୍ନତି ହୋଇଥାଏ।

ପୁରାତନ କାଳରୁ ଆଜି ଯାଏ ଅଧ୍ୟାତ୍ମର ଅନେକ ଗୁଡିଏ ମାର୍ଗ ବତାଇ ଦିଆଯାଇଛି। ଯେପରିକି ଜପ, ତପ, ମନ୍ତ୍ର, ତନ୍ତ୍ର, କର୍ମ, ଭାଗ୍ୟ, ଧ୍ୟାନ, ଜ୍ଞାନ, ଯୋଗ, ଭକ୍ତି ଇତ୍ୟାଦି। ଏହି ମାର୍ଗଗୁଡିକର ଶେଷରେ ଯେଉଁ ବୋଧ ପ୍ରାପ୍ତ ହୁଏ ତାହା ଏକ ହିଁ ହୋଇଥାଏ। ସତ୍ୟର ପ୍ରତ୍ୟେକ ଜିଜ୍ଞାସୁକୁ ଶେଷରେ ଏକ ହିଁ ବୋଧ (understanding) ପ୍ରାପ୍ତ ହୋଇଥାଏ ଏବଂ ଏହି ବୋଧକୁ ଗୁରୁଙ୍କଠାରୁ କେବଳ ଶ୍ରବଣକରି ପ୍ରାପ୍ତ କରା ଯାଇପାରେ। ସେହି ବୋଧକୁ ଶ୍ରବଣ କରିବାମାନେ ତେଜଜ୍ଞାନ ପ୍ରାପ୍ତ କରିବା ବୋଲି କୁହା ଯାଇଛି। ତେଜଜ୍ଞାନର ଶ୍ରବଣରୁ ସତ୍ୟର ସାକ୍ଷାତକାର ହୋଇଥାଏ। ଈଶ୍ୱରଙ୍କ ଅନୁଭବ ହୋଇଥାଏ। 
 
### ତେଜଜ୍ଞାନ ଫାଉଣ୍ଡେସନ 
ତେଜଜ୍ଞାନ ଫାଉଣ୍ଡେସନ ଭାରତର ମହାରାଷ୍ଟ୍ର ଅନ୍ତର୍ଗତ ଏକ ଆଧ୍ୟାତ୍ମିକ ସଂସ୍ଥା। ଏହା ଲୋକମାନଙ୍କୁ ଶାରୀରିକ, ମାନସିକ, ଆର୍ଥିକ, ସାମାଜିକ ଓ ଆଧ୍ୟାତ୍ମିକ ଉନ୍ନତି ଅର୍ଥାତ୍ ଆତ୍ମବିକାଶରୁ ଆତ୍ମସାକ୍ଷାତକାର ପ୍ରାପ୍ତ କରିବାର ସମ୍ପୂର୍ଣ୍ଣ ଶିକ୍ଷଣ ଅର୍ଥାତ ତେଜଜ୍ଞାନ ପ୍ରଦାନ କରିଥାଏ। ଏଠାରେ ଅନୁସୃତ ଶିକ୍ଷା ବିଧିକୁକୁ ISO 9001:2008ର ମାନ୍ୟତା ମିଳିଛି।ଅର୍ଥାତ୍ ଫାଉଣ୍ଡେସନ୍‌ରେ ପ୍ରଚଳିତ ଜ୍ଞାନବିଧିକୁ ପ୍ରମାଣପତ୍ର ଦିଆଯାଇଛି।

ଏଠାରେ ଉଭୟ ସଶୁଳ୍କ ଓ ନିଃଶୁଳ୍କ ଶିକ୍ଷା ଦିଆଯାଏ। ଶାରୀରିକ ଓ ମାନସିକ ଉତ୍କର୍ଷଲାଭ କରିବାର କୌଶଳ ତଥା ନିଜର ବ୍ୟକ୍ତିତ୍ୱ ବିକାଶ କରିବାପାଇଁ ଏଠାରେ କେତେକ ସଶୁଳ୍କ ପ୍ରଶିକ୍ଷଣ ଦିଆଯାଏ, ଯେଉଁଥିରୁ ମିଳୁଥିବା ରାଶିର କେତେକାଂଶ ପରୋକ୍ଷ ଭାବରେ ତେଜଜ୍ଞାନ ଫାଉଣ୍ଡେସନକୁ ସୁରୁଖୁରୁରେ ଚଳେଇବାପାଇଁ କାମରେ ଲାଗେ। ଆଧ୍ୟାତ୍ମିକ ଶିକ୍ଷଣର ପ୍ରକ୍ରିୟା ତେଜଜ୍ଞାନ ତେଜଗୁରୁ ସରଶ୍ରୀ ତେଜପାରଖୀଙ୍କଦ୍ୱାରା ମହାଆସମାନୀ ଶିବିରରେ ନିଃଶୁଳ୍କ ପ୍ରଦାନ କରାଯାଏ।

## ସଂସ୍ଥାପକ 
ଏହାର ସଂସ୍ଥାପକ ହେଉଛନ୍ତି ତେଜଗୁରୁ ସରଶ୍ରୀ ତେଜପାରଖୀ। ସେ ଭାରତ ଓ ଭାରତ ବାହାରେ ଜଣାଶୁଣା ଜଣେ ଆଧ୍ୟାତ୍ମିକ ଗୁରୁ। 

## ଲକ୍ଷ୍ୟ 
ଉଚ୍ଚତମ ବିକଶିତ ସମାଜ ନିର୍ମାଣ କରିବା ହେଉଛି ଏହି ଫାଉଣ୍ଡେସନର ଲକ୍ଷ୍ୟ। ନିଜର ବିଚାରଧାରାକୁ ନକାରାତ୍ମକରୁ ସକାରାତ୍ମକ, ସକାରାତ୍ମକରୁ ଶୁଭ ବିଚାର ବା ହାପି ଥଟ୍‌ସ (ବିଧାୟକ ଆନନ୍ଦପୂର୍ଣ୍ଣ ବିଚାର) ଆଡକୁ ବଢ଼ିବା ଓ ପରବର୍ତ୍ତୀ ପର୍ଯ୍ୟାୟରେ ଶୁଭ ବିଚାରରୁ ନିର୍ବିଚାର ଆଡକୁ ବଢ଼ି ଆତ୍ମସାକ୍ଷାତକାର ପ୍ରାପ୍ତ କରିବା ହେଉଛି ଏହାର ମୂଳ ଲକ୍ଷ୍ୟ। 'ମୁଁ ସବୁ ବିଚାରରୁ ମୁକ୍ତ ହୋଇଯାଏ' ଏହି ବିଚାର ହେଉଛି ଶୁଭ ବିଚାର (Happy Thoughts), 'ମୁଁ ସବୁ ଇଚ୍ଛାରୁ ମୁକ୍ତ ହୋଇଯାଏ' ଏହି ଇଚ୍ଛା ହେଉଛି ଶୁଭଇଚ୍ଛା।

ଏହାଛଡ଼ା ଭୁବନେଶ୍ୱର, ବାଲେଶ୍ୱର, ମୁମ୍ବାଇ, ଦିଲ୍ଲୀ, ସାଂଗଲୀ, କୋପରଗାଁ, ବାର୍ଶୀ, ସାତାରା, ଜଳଗାଁ, ଅହମଦାବାଦ, କୋଲ୍ହାପୁର, ନାସିକ, ଅହମଦନଗର, ଔରଙ୍ଗାବାଦ, ଜୁନାଗଡ, ବାରାମତୀ, ମାଲେଗାଁ, ହାଇଦ୍ରାବାଦ, ଭୋପାଳ, ରାୟପୁର, ଚେନ୍ନାଇ, ଅଷ୍ଟ୍ରେଲିଆ ଆଦି ସ୍ଥାନରେ ଏହାର ଶାଖା ରହିଛି।

## ଆଧାର 
ଶ୍ରେଣୀ:ମହାରାଷ୍ଟ୍ର
ଗୋବର୍ଦ୍ଧନ ବଡ଼ମାଲ

**ଗୋବର୍ଦ୍ଧନ ବଡ଼ମାଲ ଗାଁ** ଓଡ଼ିଶାର ସମ୍ବଲପୁର ଜିଲ୍ଲାର ଜୁଜୁମୁରା ବ୍ଲକ ଅନ୍ତର୍ଗତ ଜୁଜୁମୁରା ଥାନା ଅଧୀନରେ ଥିବା ଏକ ଗାଆଁ । ଏହା ଏକ ରାଜସ୍ୱ ଗ୍ରାମ ।

## ଗମନାଗମନ 
ଏହା ହାତୀବାଡି ନିକଟରେ ଅବସ୍ଥିତ । ଏହା ସମ୍ବଲପୁରଠାରୁ ୨୬ କି.ମି. ଦୂରରେ ଅବସ୍ଥିତ ।

## ଶିକ୍ଷା 
### ସ୍କୁଲ 
ଏହି ଗ୍ରାମରେ ଏକ ଉଚ୍ଚ ପ୍ରାଥମିକ ବିଦ୍ୟାଳୟ ରହିଛି । ବିଦ୍ୟାଳୟରେ ଶିକ୍ଷା ଦାନର ସମସ୍ତ ସୁବିଧା ରହିଛି |

## ଅନ୍ୟାନ୍ୟ 
ଏହି ଗ୍ରାମରେ ଆଠଟି ପୋଖରୀ ସହ ଗ୍ରାମ ନିକଟରେ ବାଉଁଶ ଡୁଙ୍ଗୁରୀ ଓ ବ୍ରାହ୍ମଣୀ ଡୁଙ୍ଗୁରୀ ନାମର୍ରେ ଦୁଇଟି ପାହାଡ଼ ରହିଛି ।

## ପର୍ଯ୍ୟଟନ 
ଏହି ଗାଆଁଠାରୁ ଅଳ୍ପ ଦୂରରେ ''କଳ୍ପେଶ୍ୱର ମନ୍ଦିର, ଜଗନ୍ନାଥ ମନ୍ଦିର ଓ ଭୀମଗୁଡ଼ି ଅଛି । ଏଠାରେ ପ୍ରତିବର୍ଷ ଶିବରାତ୍ରି ମେଳା ଅନୁଷ୍ଠିତ ହୋଇଥାଏ ।

## ଆହୁରି ଦେଖନ୍ତୁ 
* ସମ୍ବଲପୁର
* ସମ୍ବଲପୁର ଜିଲ୍ଲା

## ଆଧାର 
ଶ୍ରେଣୀ:ସମ୍ବଲପୁର ଜିଲ୍ଲା
ଶ୍ରେଣୀ:ସମ୍ବଲପୁର ଜିଲ୍ଲାର ଗାଆଁ ଓ ସହର
ଶ୍ରେଣୀ:ଓଡ଼ିଶାର ଗାଆଁ ଓ ସହର
କପିଳେଶ୍ୱର

**କପିଳେଶ୍ୱର** ଓଡ଼ିଶାର ପୁରୁଣା ଭୁବନେଶ୍ୱର ବା ଏକାମ୍ର ନଗରୀରେ ଅବସ୍ଥିତ ଏକ ଛୋଟ ଗ୍ରାମ।ବର୍ତ୍ତମାନ ଏହା ଏକ ଛୋଟ ଗ୍ରାମ ହେଲେ ମଧ୍ୟ ଏହା ଐତିହାସିକ ଦୃଷ୍ଟିକୋଣରୁ ଅନେକ ମହତ୍ତ୍ୱ ରଖେ।ମହାଭାରତରେ ଓଡ଼ିଶାର ନାମ ଉତ୍କଳ ଥିଲା ସେତେବେଳେ ଏହାର ରାଜଧାନୀ କପିଳେଶ୍ୱର **କପିଳ ପ୍ରସାଦ** ରୂପେ ପରିଚିତ ଥିଲା ।ଏଠାରେ ଥିବା ଭଗ୍ନସ୍ତୂପର ଗବେଷଣାରୁ ବିଶ୍ୱାସକରା ଯାଉଛି କି ଏହା ଭଗବାନ ବୁଦ୍ଧଙ୍କ ଜନ୍ମସ୍ଥାନ ଅଟେ।ବର୍ତ୍ତମାନ ଏଠାରେ କପିଳେଶ୍ୱର ମନ୍ଦିରରେ ଭଗବାନ କପିଳେଶ୍ୱର ଭଗବାନ ଲିଙ୍ଗରାଜଙ୍କ ମହାମନ୍ତ୍ରୀ ରୂପେ ପୂଜା ପାଉଛନ୍ତି। 
thumb|କପିଳେଶ୍ୱର ମନ୍ଦିର

## ଇତିହାସ 
## ପର୍ବ ପର୍ବାଣି
## ପର୍ଯ୍ୟଟନ 
## ଆଧାର
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଗାଆଁ ଓ ସହର
ଏକାମ୍ର ନଗରୀ

**ଏକାମ୍ର ନଗରୀ** କହିଲେ ସାଧାରଣତଃ ପୁରୁଣା ଭୁବନେଶ୍ୱରକୁ ବୁଝାଯାଇଥାଏ। ଏହାର ଅନ୍ୟ ନାମ **ତୋଷାଳି**।ବର୍ତ୍ତମାନ ଏହା ଉତ୍ତର ଭୁବନେଶ୍ୱର ବିଧାନ ସଭା ନିର୍ବାଚନ ମଣ୍ଡଳ ଅଧୀନରେ ଆସୁଅଛି। ଏକାମ୍ର ନଗରୀରେ ଦଶମ ଶତାବ୍ଦୀର ସହସ୍ରାଧିକ ମନ୍ଦିର ଦେଖିବାକୁ ମିଳେ। ପୁରୁଣା ଭୁବନେଶ୍ୱର କହିଲେ କପିଳେଶ୍ୱର, ସାମନ୍ତରାପୁର, ବଡଗଡ, ଲକ୍ଷ୍ମୀସାଗର, ରସୁଲଗଡ, ଲିଙ୍ଗରାଜ, ଟଙ୍କପାଣି, ଉତ୍ତରା, ଧଉଳି ଇତ୍ୟାଦି ଅଞ୍ଚଳକୁ ବୁଝାଏ।

## ଇତିହାସ 
କେତେକଙ୍କ ମତରେ ଏହା କାଳେ ଖାରବେଳଙ୍କ ଦ୍ବାରା ପ୍ରତିଷ୍ଠିତ ହେଇଥିଲା, ଯୋଉଠି ସିଏ ଶିଶୁପାଳଗଡ଼ ଓ ଖଣ୍ଡଗିରିର ନିର୍ମାଣ କରିଥିଲେ । ୪ର୍ଥ ଶତାବ୍ଦୀ ଖ୍ରୀଷ୍ଟପୂର୍ବରେ ଅଶୋକ ଓ କଳିଙ୍ଗ ଯୁଦ୍ଧ ଏକାମ୍ର ଧଉଳିରେ ହେଇଥିଲା ଯାହାପରେ ସେଠାରେ ଶାନ୍ତିସ୍ତୁପର ନିର୍ମାଣ କରାଯାଇଥିଲା । ବିଭିନ୍ନ ବଂଶର ରାଜାମାନେ ଏଠାରେ ମନ୍ଦିର ନିର୍ମାଣ କରିଛନ୍ତି ।

## ସହରର ଦୃଶ୍ୟାବଳୀ
## ପର୍ଯ୍ୟଟନ 
ରାଜଧାନୀ ଭୁବନେଶ୍ୱରର ପ୍ରମୁଖ ପର୍ଯ୍ୟଟନ ସ୍ଥଳୀ ଲିଙ୍ଗରାଜ ମନ୍ଦିର, ରାଜାରାଣୀ ମନ୍ଦିର, ମୁକ୍ତେଶ୍ୱର ମନ୍ଦିର,କେଦାରଗୌରି ମନ୍ଦିର, ଭୀମେଶ୍ୱର ମନ୍ଦିର, ଅନନ୍ତ ବାସୁଦେବ ମନ୍ଦିର ଆଦି ସହିତ ରାଜ୍ୟ ସଂଗ୍ରହାଳୟ ଓ ଓଡ଼ିଶାର ଏକ ପ୍ରମୁଖ ମହାବିଦ୍ୟାଳୟ ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ ମଧ୍ୟ ଏହି ଅଞ୍ଚଳରେ ଅବସ୍ଥିତ। ରାଜଧାନୀର ସବୁଠୁ ପୁରୁଣା ପ୍ରେକ୍ଷାଳୟ କଳ୍ପନା ଟକିଜ ଏଠାରେ ଅବସ୍ଥିତ। ଓଡ଼ିଶା ପର୍ଯ୍ୟଟନ ବିଭାଗ ପକ୍ଷରୁ ପୁରୁଣା ଭୁବନେଶ୍ୱରର ସ୍ମୃତିକୁ ଉଧାରିବା ପାଇଁ ଅନେକ ଉତ୍ସବ ମହୋତ୍ସବ ଆଦିର ଆୟୋଜନ କରିଥାନ୍ତି। ସେଥିମଧ୍ୟରୁ କଳିଙ୍ଗ ମହୋତ୍ସବ(ପାରମ୍ପରିକ ଯୁଦ୍ଧକଳା ପ୍ରଦର୍ଶନୀ,ସ୍ଥାନ-ଧଉଳି), ଲିଙ୍ଗରାଜ ମହୋତ୍ସବ(ଭଜନ ଓ ନୃତ୍ୟ ସନ୍ଧ୍ୟା,ସ୍ଥାନ -ଲିଙ୍ଗରାଜ ମନ୍ଦିର), ମୁକ୍ତେଶ୍ୱର ମହୋତ୍ସବ(ଲୋକ ନୃତ୍ୟ ଉତ୍ସବ,ସ୍ଥାନ-ମୁକେଶ୍ୱର ମନ୍ଦିର ନାଟ୍ଯ ମଣ୍ଡପ), ଧଉଳି ମହୋତ୍ସବ(ଲୋକ ସଙ୍ଗୀତ ଓ ନୃତ୍ୟ ଉତ୍ସବ,ସ୍ଥାନ -ଧଉଳି) ଇତ୍ୟାଦି।
## ପର୍ବପର୍ବାଣି 
ପ୍ରମୁଖ ପର୍ବ ପର୍ବାଣି ମଧ୍ୟରେ ଅଶୋକାଷ୍ଟମୀ ରଥଯାତ୍ରା, ଶୀତଳ ଷଷ୍ଠୀ, ବୁଦ୍ଧ ପୂର୍ଣ୍ଣିମା, ମହାଶିବରାତ୍ରି ଇତ୍ୟାଦି ଜାକଜମକରେ ପାଳନ କରାଯାଏ। ତା ଛଡା ଅନ୍ୟ ପର୍ବପର୍ବାଣି ମଧ୍ୟ ପାଳନ କରାଯାଏ।

ଶ୍ରେଣୀ:ଭୁବନେଶ୍ୱର
ଶ୍ରେଣୀ:ଖୋର୍ଦ୍ଧା ଜିଲ୍ଲା
ବିନୋଦ ରାଠୋଡ

**ବିନୋଦ ରାଠୋଡ** ହେଉଛନ୍ତି ଗାୟକ ପଣ୍ଡିତ ଚତୁର୍ଭୁଜ ରାଠୋଡଙ୍କ ସୁପୁତ୍ର । ସେ ଜଣେ ସୁବିଦିତ ବଲିଉଡ ପ୍ରଚ୍ଛଦପଟ ଗାୟକ । ତାଙ୍କର ସୁପ୍ରସିଦ୍ଧି ଲାଭ କରିଥିବା ଗିତର ଚଳଚ୍ଚିତ୍ରଗୁଡ଼ିକ ହେଲା ଚଲ୍ ମେରେ ଭାଇ, ଲଗେ ରହୋ ମୁନ୍ନା ଭାଇ, ମିସନ୍ କସ୍ମିର୍ ଏବଂ ବାଜିଗର । 

## ବାଲ୍ୟ ଜୀବନ 
ବିନୋଦଙ୍କ ଜନ୍ମ ଶାସ୍ତ୍ରୀୟ ସଙ୍ଗିତଜ୍ଞ ପଣ୍ଡିତ ଚତୁର୍ଭୁଜ ରାଠୋଡଙ୍କ ଘରେ ହୋଇଥିଲା । ପିତା ତାଙ୍କ ଭିତରେ ସଙ୍ଗିତ ପ୍ରତି ପ୍ରଗାଢ ଆଗ୍ରହ ଓ ପ୍ରତିଭା ଦେଖିଥିଲେ । ପରେ ପିତା ତାଙ୍କୁ ସଙ୍ଗିତର ପ୍ରାରମ୍ଭିକ ଶିକ୍ଷା ପ୍ରଦାନ କରିଥିଲେ ।

## ବ୍ୟକ୍ତିଗତ ଜୀବନ 
ବିନୋଦ ପ୍ରେରଣାଙ୍କୁ ବିବାହ କରିଛନ୍ତି । ସେ ହଉଛନ୍ତି ପ୍ରଖ୍ୟାତ ବଲିଉଡ ଗାୟକ ରୁପ୍‌କୁମାର ରାଠୋଡ ଓ ଲୋକପ୍ରିୟ ବଲିଉଡ ସଙ୍ଗିତ ନିର୍ଦ୍ଧେଶକ ଶ୍ରବଣ ରାଠୋଡଙ୍କ ଭାଇ ।

## ବଲିଉଡ ଚଳଚ୍ଚିତ୍ର 
* ଡାଲ୍ ମେଁ କୁଛ୍ କାଲା ହେ (୨୦୧୨)
* ଜମାନତ୍ (୨୦୦୮)
* ରାମ ଗୋପାଳ ବର୍ମା କି ଆଗ୍ (୨୦୦୭)
* ଟ୍ରାଫିକ୍ ସିଗ୍‌ନାଲ୍ (୨୦୦୭)
* ଲଗେ ରହୋ ମୁନ୍ନା ଭାଇ (୨୦୦୬)
* ମେରି ମଜ୍‌ବୁରି (୨୦୦୬)
* ବିସ୍ଫୋଟ୍ [ସଙ୍ଗିତ : ରିତୁରାଜ୍](୨୦୦୫)
* ପଣ୍ଡିତ୍...ଏକ୍ ୟୋଧା (୨୦୦୫)
* ମୁନ୍ନାଭାଇ ଏମ୍.ବି.ବି.ଏସ୍. (୨୦୦୩)
* ଚଲ୍ ମେରେ ଭାଇ (୨୦୦୦)
* ଜିତ୍ (୧୯୯୬)
* ବାଜିଗର (୧୯୯୩)
* ଦିବାନା (୧୯୯୨)

## ଆଧାର 
## ବାହାର ଆଧାର 
* 
* Diwali 2008 Sunnyvale, US concert updates at **UPANA**
* US, Canada 2008 Tour updates at **Our Digital Vision**

ଶ୍ରେଣୀ:ଜୀବିତ ବ୍ୟକ୍ତି
ଅନନ୍ତ

**ଅନନ୍ତ** ବା **Indian Sarsaparilla** (*Hemidesmus indicus*)( ସଂସ୍କୃତ: କ୍ଷୀରିଣୀ, क्षीरिणी , Kshirini ) ହେଉଛି ଦକ୍ଷିଣ ଏସିଆରେ ଦେଖା ଯାଉଥିବା ଏକ ଗୁଳ୍ମ ଜାତିର ଉଦ୍ଭିଦ । ଏହାର ମୂଳ ଟାଣ, ସୁଗନ୍ଧଯୁକ୍ତ ଓ ଔଷଧୀୟ ଗୁଣରେ ପୂର୍ଣ୍ଣ ହୋଇଥିବାରୁ ସାଧାରଣରେ ଏ ଗଛକୁ ଲୋକେ ତା’ର ମୂଳ ପାଇଁ **ଅନନ୍ତମୂଳ** ବୋଲି ଚିହ୍ନନ୍ତି । ଏହାର କାଣ୍ଡ ବହୁଶାଖାଯୁକ୍ତ, ନରମ ଓ ଅଗ ଆଡ଼କୁ ମୋଟା । ପତ୍ରଗୁଡ଼ିକ ବିପରୀତ ପାଖରେ ଲଗାଲଗି ହୋଇ ରହିଥାଏ। ଫୁଲ ବାହାରୁ ସବୁଜ ଦେଖାଯାଏ କିନ୍ତୁ ଭିତରଟା ନାରଙ୍ଗୀ ରଙ୍ଗର । ଉତ୍ତରରେ ଗଙ୍ଗା ନଦୀର ଅବବାହିକାଠାରୁ ଆରମ୍ଭ କରି ପୂର୍ବରେ ଆସାମ ଓ ମଧ୍ୟ, ପଶ୍ଚିମ ତଥା ଦକ୍ଷିଣ ଭାରତରେ ମଧ୍ୟ ଏହା ଦେଖା ଯାଇଥାଏ ।

## ଉପଯୋଗ 
ଏହା ଅନେକ ପ୍ରକାର ଔଷଧ ପ୍ରସ୍ତୁତିରେ ବ୍ୟବହୃତ ହୋଇଥାଏ । ଆୟୁର୍ବେଦରେ ବ୍ୟବହାର କରାଯାଉଥିବା ରସାୟନ ଊଦ୍ଭିଦ ଭିତରୁ ଏହା ଅନ୍ୟତମ । ଏହା ପିତ୍ତର ପ୍ରବାହକୁ ତ୍ୱରାନ୍ୱିତ କରେ ତଥା ପରିସ୍ରାର ପ୍ରବାହକୁ ବୃଦ୍ଧି କରିଥାଏ । ମୂତ୍ରନଳୀ ପ୍ରଦାହ ଏପରିକି ସିଫିଲିସ ରୋଗର ତୃତୀୟ ଓ ଚତୁର୍ଥ ସ୍ତରରେ ମଧ୍ୟ ଏହା ଉପକାରୀ ସିଦ୍ଧ ହୋଇଛି ।

## ରାସାୟନିକ ସଂରଚନା 
ଏହାର ମୂଳକୁ ପରୀକ୍ଷଣ କରି ଜଣା ଯାଇଛି ଯେ ଏଥିରେ କୌମାରିନ (coumarin) ଯାହାର ମୁଖ୍ୟ ଉପାଦାନ ହେଲା ପି-ମେଥୋକ୍ସି ସାଲିସିଲିକ ଆଲଡେହାଇଡ(p-methoxy salicylic aldehyde), ଦୁଇଟି ଷ୍ଟେରଲ (sterol), ଏବଂ ପ୍ରେଗ୍ନାନେ (pregnane) ଓ ଗ୍ଲାଇକୋସାଇଡ (glycoside)। 

## ଆହୁରି ଦେଖନ୍ତୁ 
* ଔଷଧୀୟ ଗଛଲତାମାନଙ୍କର ତାଲିକା
## ଆଧାର 
## ବାହାର ଆଧାର 
* Botanical : A Modern Herbal - Indian Sarsaparilla
* Disabled World - Indian Sarsaparilla 
* Henriette's Herbal Homepage - Indian Sarsaparilla

ଶ୍ରେଣୀ:ଜୀବଜଗତ
ଶ୍ରେଣୀ:ଉଦ୍ଭିଦ ଜଗତ
ଶ୍ରେଣୀ:ଔଷଧୀୟ ଗଛ
ଦିବ୍ୟସିଂହ ଦେବ

ଗଜପତି ମହାରାଜା **ଶ୍ରୀ ଦିବ୍ୟସିଂହ ଦେବ** ଶ୍ରୀଜଗନ୍ନାଥ ମହାପ୍ରଭୁଙ୍କର ପ୍ରଧାନ ସେବକ ଅଟନ୍ତି  l ଶ୍ରୀଜଗନ୍ନାଥ ମହାପ୍ରଭୁଙ୍କ ଆଦ୍ୟସେବକ ଗଜପତି ମହାରାଜା ଠାକୁର ରାଜା ଭାବେ ସମସ୍ତଙ୍କ ପାଖେ ପରିଚିତ । ତାଙ୍କୁ ଶ୍ରୀଜଗନ୍ନାଥଙ୍କ ଚଳନ୍ତି ପ୍ରତିମା ଭାବେ ବିବେଚନା କରାଯାଏ l

ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବଙ୍କର ଜନ୍ମ ୧୯୫୩ ମସିହାରେ ପୁରୀରେ ହେଇଥିଲା । ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବଙ୍କର ପିତୃଦେବ *ଗଜପତି ବୀରକିଶୋର ଦେବ* ଓ ମାତୃଦେବୀ *ସୂର୍ଯ୍ୟମଣି ପାଟମହାଦେଈ* । ସେ ୧୯୭୦ ମସିହା ଜୁଲାଇ ୭ ତାରିଖରେ ରାଜପଦରେ ଅଭିଷିକ୍ତ ହୋଇଥିଲେ ।
ଗଜପତି ମହାରାଜା ଭାବେ ଅଭିଷିକ୍ତ ହେବାପୂର୍ବରୁ ତାଙ୍କ ନାମ ଥିଲା ଜେନାମଣି କାମାର୍ଣ୍ଣବ ଦେବ । ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବଙ୍କର ଶୁଭପରିଣୟ ଜାମ୍ମୁର ରାଜଜେମା ବିନୀତା ଚତକଙ୍କ ସହିତ ୧୯୭୮ ମସିହରେ ହେଇଥିଲା । ଗଜପତିଙ୍କ ସହ ଶୁଭପରିଣୟ ପରେ ଗଜପତି ବଂଶ ପରମ୍ପରା ଅନୁସାରେ ମହାରାଜାଙ୍କ ଧର୍ମପତ୍ନୀଙ୍କ ନାମ ପରିବର୍ତ୍ତନ ହୋଇ *ଲୀଳାବତୀ ପାଟମହାଦେଈ* ହୋଇଛି l

ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବ ଜଣେ ଉଚ୍ଚ ଶିକ୍ଷିତ ବ୍ୟକ୍ତି ଅଟନ୍ତି । ସେ ରାୟପୁରର ରାଜକୁମାର କଲେଜରୁ ଇଣ୍ଡିଆନ ସ୍କୁଲ ସାର୍ଟିଫିକେଟ ଓ ଦିଲ୍ଲୀର ସେଣ୍ଟଷ୍ଟିଫେନସ କଲେଜରୁ ଇତିହାସରେ ସ୍ନାତକ (ସମ୍ମାନ) ଶିକ୍ଷା ଲାଭ କରିଛନ୍ତି । ଦିଲ୍ଲୀ ବିଶ୍ୱବିଦ୍ୟାଳୟରେ ଏଲ.ଏଲ.ବି .ଶିକ୍ଷା ସମାପ୍ତପରେ ଯୁକ୍ତରାଷ୍ଟ୍ର ଆମେରିକାର ଚିକାଗୋସ୍ଥିତ ନର୍ଥ ୱେଷ୍ଟର୍ଣ୍ଣ ବିଶ୍ୱବିଦ୍ୟାଳୟରୁ ଏଲ.ଏଲ.ଏମ. ଡିଗ୍ରୀ ହାସଲ କରିଛନ୍ତି ।
ଗଜପତି ମହାରାଜା ଭାବରେ ଅଭିଷିକ୍ତ ହେବାପରେ ତାଙ୍କର ସମସ୍ତ ଉଚ୍ଚଶିକ୍ଷା ଲାଭ ହେଇଛି l ଛାତ୍ର ଅବସ୍ଥାରେ ଥାଇ ସେ ଶ୍ରୀମନ୍ଦିରରେ ଗଜପତି ମହରାଜା ସେବା ନିଷ୍ଠାର ସହିତ ପାଳନ କରିଆସିଛନ୍ତି l ଆମେରିକାରେ ଉଚ୍ଚଶିକ୍ଷା ଲାଭପରେ ଗଜପତି ମହାରାଜା ଶ୍ରୀ ଦିବ୍ୟସିଂହ ଦେବ ଦିଲ୍ଲୀରେ ହାଇକୋର୍ଟ ଏବଂ ଭାରତର ସୁପ୍ରିମକୋର୍ଟରେ ଆଇନ ପ୍ରାକ୍ଟିସ କରିଥିଲେ l କିଛି ବର୍ଷ ପରେ ଆଇନ ବ୍ୟବସାୟରୁ ଅବ୍ୟାହତି ନେଇ ସେ କିଛିଦିନ ଡେରାଡୁନରେ ଅବସ୍ଥାନ କରି ଆଇନ ପ୍ରଣୟନରେ ମନୋନିବେଶ କରିଥିଲେ । ସେ ଶ୍ରୀଜଗନ୍ନାଥଙ୍କ ମହାନ ସେବାରେ ନିଜକୁ ନିୟୋଜିତ କରି ଜଗନ୍ନାଥ ସଂସ୍କୃତିର ବିଶ୍ୱରେ ପ୍ରସାର ଦିଗରେ କାର୍ଯ୍ୟକରିଚାଲିଛନ୍ତି । ବର୍ତ୍ତମାନ ସେ ଶ୍ରୀଜଗନ୍ନାଥ ମନ୍ଦିର ପରିଚାଳନା କମିଟିର ଅଧ୍ୟକ୍ଷରୂପେ କାର୍ଯ୍ୟ କରୁଛନ୍ତି l

## ଆଧାର 
## ଅଧିକ ତଥ୍ୟ 
* ମହାରାଜା ଦିବ୍ୟସିଂହ ଦେବଙ୍କ ବଂଶାବଳୀ
* ମହାରାଜା ଦିବ୍ୟସିଂହ ଦେବଙ୍କ ଛବି

ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପୁରୀ ଜିଲ୍ଲାର ଲୋକ
ବିଡ଼ି

**ବିଡ଼ି** (; କେହିକେହି (ଅନ୍ୟ ଭାଷାଭାଷୀ) ଏହାକୁ **ବିଡ଼ି (bidi)** ବା **ବିରି (biri)** ସିଗାରେଟ ।

## ଇତିହାସ 
ବିଡ଼ି ଶବ୍ଦଟି ମାରୱାରର ବିଡ଼ା ଶବ୍ଦରୁ ଆସିଅଛି ବୋଲି କେହି କେହି ମତ ଦିଅନ୍ତି। ଏହାର ଅର୍ଥ ହେଲା ଗୁଆ, କିଛି ଜଡ଼ିବୁଟି ଓ ମସଲା ଆଦି ଦେଇ ମୋଡ଼ା ହୋଇଥିବା ପତ୍ର।

## ଉପଯୋଗ 
## ଉତ୍ପାଦନ
ଭାରତରେ ବ୍ୟବହାର ହେଉଥିବା ମୋଟ ତମାଖୁର ୪୮ ଶତକଡ଼ା ବିଡ଼ି ମାଧ୍ୟମରେ ହୋଇଥାଏ (୨୦୦୮ର ଗଣନା)

## ଆଧାର 
## ବାହାର ଆଧାର 
* Action Plan for Beedi Women Workers The International Labor Office Beedi
* Beedi-making tutorial
ରାମାୟଣ (ବହୁବିକଳ୍ପ)

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ରାମାୟଣ, ମହର୍ଷି ବାଲ୍ମୀକିଙ୍କ ଲିଖିତ ପୌରାଣିକ ଗ୍ରନ୍ଥ
* ବିଲଙ୍କା ରାମାୟଣ, ସାରଳା ଦାସଙ୍କ ଲିଖିତ ଗ୍ରନ୍ଥ
* ଓଡ଼ିଆ ରାମାୟଣ, ବଳରାମ ଦାସଙ୍କ ଲିଖିତ ଗ୍ରନ୍ଥ
* ବୈଦେହୀଶ ବିଳାସ, ଉପେନ୍ଦ୍ର ଭଞ୍ଜଙ୍କ ଲିଖିତ କାବ୍ୟ
* ବିଚିତ୍ର ରାମାୟଣ, ବିଶ୍ୱନାଥ ଖୁଣ୍ଟିଆଙ୍କଦ୍ୱାରା ଲିଖିତ ଗ୍ରନ୍ଥ
* ସଦାଶିବ ଶ୍ରୀରାମଲୀଳା, ବୈଶ୍ୟ ସଦାଶିବଙ୍କଦ୍ୱାରା ଲିଖିତ ରାମଲୀଳା
* ଅନଙ୍ଗ ନରେନ୍ଦ୍ର ଶ୍ରୀରାମଲୀଳା, ଅନଙ୍ଗ ନରେନ୍ଦ୍ରଙ୍କଦ୍ୱାରା ଲିଖିତ ରାମଲୀଳା
* ରାମାୟଣ (ଓଡ଼ିଆ କଥାଚିତ୍ର), ୧୯୮୦ 
* କାକବିନ ରାମାୟଣ, ଇଣ୍ଡୋନେସିଆର ଜାଭା ଅଞ୍ଚଳରେ ଲିଖିତ ରାମାୟଣ 
* ରାମାକିଅନ, ଥାଇଲାଣ୍ଡରେ ଲିଖିତ ରାମାୟଣ
* ୟାମ ଯାତ୍‍ଦ ବା ୟାମାୟଣ, ବ୍ରହ୍ମଦେଶର ରାମାୟଣ
ବାଣପୁର

**ବାଣପୁର** ହେଉଛି ଭାରତ ଅନ୍ତର୍ଗତ ଓଡ଼ିଶାର ଖୋର୍ଦ୍ଧା ଜିଲ୍ଲାରେ ଥିବା ଏକ, ସହର, ତହସିଲ(ତାଲୁକା) ଓ ଏକ ବିଜ୍ଞାପିତ ଅଞ୍ଚଳ ପରିଷଦ ।
## ଭୂଗୋଳ
ବାଣପୁର ଉତ୍ତରକୁ ୧୯.୭୮ ଡିଗ୍ରୀ ଏବଂ ପୂବ'କୁ ୮୫.୧୮ ଡିଗ୍ରୀ ଠୋର ଅବସ୍ଥିତ ।

## ଇତିହାସ
## ପର୍ଯ୍ୟଟନ
ଏହା ଏକ ଶକ୍ତିପୀଠ ଓ ଭଗବତୀ ଦେଉଳ ପାଇଁ ପ୍ରସିଦ୍ଧ । ଏଠାକାର ବେତକାମ ଓଡ଼ିଶା ଓ ଓଡ଼ିଶା ବାହାରେ ଆଦୃତ ।
## ଶିକ୍ଷା
ଏଠାରେ ଜନ୍ମ ନେଇଥିବା କେତେଜଣ ମହାନ ବ୍ୟକ୍ତି ହେଲେ, କୃତିବାସ ପାଟ୍ଟଶାଣୀ, ପଣ୍ଡିତ ଗୋଦାବରୀଶ ମିଶ୍ର , ଗୋଦାବରୀଶ ମହାପାତ୍ର , କୃଷ୍ଣ ଚନ୍ଦ୍ର ତ୍ରିପାଠୀ, ପର୍ଶୁରାମ ହରିଚନ୍ଦନ, ହରି ହର ରାମ ଆଦି ।

## ଆଧାର 
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଗାଆଁ ଓ ସହର
ଇସ୍ପାତ ଇଂଗ୍ଲିଶ ମିଡିୟମ ସ୍କୁଲ

**ଇସ୍ପାତ ଇଂଗ୍ଲିଶ ମିଡିୟମ ସ୍କୁଲ** ପୂର୍ବ ଭାରତ ଏକ ବହୁତ ପ୍ରତିଷ୍ଠିତ ବିଦ୍ୟାଳୟ । ଏହା ଶିଳ୍ପନଗରୀ ରାଉରକେଲାର ସେକ୍ଟର-20ରେ ଅବସ୍ଥାପିତ । ଏହି ବିଦ୍ୟାଳୟ ସର୍ବ ଭାରତର ୧୦୦ବିଦ୍ୟାଳୟ ମଧ୍ୟରେ ସ୍ଥାନ ପାଏ ।
## ଇତିହାସ 
**ଇସ୍ପାତ ଇଂଗ୍ଲିଶ ମିଡିୟମ ସ୍କୁଲ** ହେଉଛି ଷ୍ଟୀଲ ଅଥୋରିଟି ଅଫ ଇଣ୍ଡିଆଦ୍ୱାରା ଅଧିକୃତ ଏକ ମାତ୍ର ବିଦ୍ୟାଳୟ ଯାହା କାଉନ୍ସିଲ ଫର ଦି ଇଣ୍ଡିଆନ ସ୍କୁଲ ସାର୍ଟିଫିକେଟ ଏଗଜାମଦ୍ୱାରା ପରିଚାଳିତ ହୁଏ । ଏହି ବିଦ୍ୟାଳୟ ୧୯୬୧ ମସିହାରେ ୨୭ ଛାତ୍ର/ଛାତ୍ରୀ, ୫ ଜଣ ଶିକ୍ଷକ/ଶିକ୍ଷୟତ୍ରୀ ଏବଂ ୨ଟି ଶ୍ରେଣୀ ଗୃହରେ ଆରମ୍ଭ ହୋଇଥିଲା । 
୨୦୧୧ ମସିହାରେ ଏହି ବିଦ୍ୟାଳୟ ନିଜର ସ୍ୱର୍ଣ୍ଣ ଜୟନ୍ତୀ ପାଳନ କରି ଥିଲା ।

## ଆଧାର 
## ବାହାର ଆଧାର 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ସୁନ୍ଦରଗଡ଼ ଜିଲ୍ଲା
ଶ୍ରେଣୀ:ଶିକ୍ଷାନୁଷ୍ଠାନ
ଆଲାନ ଟ୍ୟୁରିଙ୍ଗ

right|thumb|ଆଲାନ ଟ୍ୟୁରିଙ୍ଗ‌ଙ୍କ ମୂର୍ତ୍ତୀ
thumb|right|ଆଲାନ ଟ୍ୟୁରିଙ୍ଗ‌ଙ୍କ ଯନ୍ତ୍ରର ପୁନର୍ନିର୍ମାଣ

**ଆଲାନ ମାଥିସନ ଟ୍ୟୁରିଙ୍ଗ** (୨୩ ଜୁନ ୧୯୧୨ - ୭ ଜୁନ ୧୯୫୪) ଲଣ୍ଡନ‌ରେ ଜନ୍ମିତ ଜଣେ ବ୍ରିଟିଶ୍ ଗଣିତଜ୍ଞ ଓ କମ୍ପ୍ୟୁଟର ବିଜ୍ଞାନୀ ଥିଲେ ।

ପ୍ରଥମେ ପ୍ରଥମେ କମ୍ପ୍ୟୁଟର ବିଷୟରେ କାମ କରିଥିବା ବ୍ୟକ୍ତିମାନଙ୍କ ମଧ୍ୟରୁ ସେ ଜଣେ । ମଣିଷକୁ କଷ୍ଟ ଲାଗୁଥିବା କାମକୁ କମ୍ପ୍ୟୁଟର ମାଧ୍ୟମରେ କରିବା କଥା ସେ ପ୍ରଥମେ ଚିନ୍ତା କରିଥିଲେ । ୧୯୩୬ରେ ସେ ଟ୍ୟୁରିଙ୍ଗ ଯନ୍ତ୍ର ଉଦ୍ଭାବନ କରିଥିଲେ । ଏହା ଏକ କାଳ୍ପନିକ ଯନ୍ତ୍ର ହେଲେ ହେଁ, କାର୍ଯ୍ୟକ୍ରମ (program)ର ଧାରଣା ସଂଶ୍ଳିଷ୍ଟ ଥିଲା । 

କୃତ୍ରିମ ବୁଦ୍ଧିମତାରେ ଟ୍ୟୁରିଙ୍ଗ ଆଗ୍ରହୀ ଥିଲେ । ସେ ଟ୍ୟୁରିଙ୍ଗ ପରୀକ୍ଷାର ପ୍ରସ୍ତାବ ଦେଲେ, କୌଣସି ଯନ୍ତ୍ରର ବୁଦ୍ଧିମତା ନିର୍ଣୟ କରିବା ପାଇଁ । 

ଦ୍ୱିତୀୟ ବିଶ୍ୱଯୁଦ୍ଧ ସମୟରେ ଟ୍ୟୁରିଙ୍ଗ ଜର୍ମାନ୍ ଗୁପ୍ତ ସନ୍ଦେଶର ଅର୍ଥ ନିର୍ଣୟ କରୁଥିଲେ । ପରେ, ସେ ଅନ୍ୟ ଜର୍ମାନ୍ ସଂକେତ ସମାଧାନ କରୁଥିଲେ ।

୧୯୪୫ରୁ ୧୯୪୭ ପର୍ଯ୍ୟନ୍ତ ଟ୍ୟୁରିଙ୍ଗ ସ୍ୱଂୟକ୍ରୀୟ କମପ୍ୟୁଟିଙ୍ଗ ଯନ୍ତ୍ର ନିର୍ମାଣ ପାଇଁ କାମ କରୁଥିଲେ । ୧୯ ଫେବୃୟାରୀ ୧୯୪୬ରେ ସେ ଏଥିପାଇଁ ଏକ ଡିଜାଇନ୍ ପ୍ରଦାନ କଲେ । ଯଦିଓ ଏହା ଏକ କାର୍ଯ୍ୟକାରୀ ଡିଜାଇନ୍ ଥିଲା, ଯୁଦ୍ଧ ସମୟ ଯୋଗୁ ପ୍ରକଳ୍ପ ଆରମ୍ଭରେ ଅନେକ ବିଳମ୍ବ ହେଲା । ୧୯୪୭ରେ ବର୍ଷକର ଛୁଟି ନେଇ ସେ କେମ୍ବ୍ରିଜ ଚାଲି ଆସିଲେ । କେମ୍ବ୍ରିଜ‌ରେ ଥିଲାବେଳେ, ତାଙ୍କ ଅନୁପସ୍ଥିତିରେ ସ୍ୱଂୟକ୍ରୀୟ କମ୍ପ୍ୟୁଟର ନିର୍ମାଣ କରାଗଲା । ୧୦ ମଈ ୧୯୫୦ରେ ଏହା ପ୍ରଥମ କାର୍ଯ୍ୟକ୍ରମ ସମ୍ପାଦନ କଲା ।

## ବ୍ୟକ୍ତିଗତ ଜୀବନ 
ଟ୍ୟୁରିଙ୍ଗ ଜଣେ ସମଲିଙ୍ଗୀ ଥିଲେ । ୧୯୫୨ରେ ଟ୍ୟୁରିଙ୍ଗ ସ୍ୱୀକାର କଲେ ଯେ ସେ ଇଂଲଣ୍ଡରେ ଜଣେ ପୁରୁଷ ସହିତ ସମ୍ବନ୍ଧ ରଖିଥିଲେ । ସେତେବେଳେ, ସମଲିଙ୍ଗୀ କାର୍ଯ୍ୟକଳାପ ଅପରାଧ ଥିଲା । ସେ ଦୋଷୀ ସାବ୍ୟସ୍ତ ହେଲେ ଓ ନିଷ୍ପତି ନେବା ପାଇଁ ବାଧ୍ୟ ହେଲେ । ତାଙ୍କୁ ଜେଲ ଯିବା ଓ ଶାରୀରିକ କ୍ଷୁଧା କମ କରିବା ପାଇଁ ହର୍‌ମୋନ୍ ନେବା ପାଇଁ ବିକଳ୍ପ ଦିଆଗଲା । ସେ ହର୍‌ମୋନ୍ ନେବା ପାଇଁ ନିଷ୍ପତି ନେଲେ । ସଜା ପରେ, ସେ ନପୁଂଷକ ହୋଇଗଲେ । ତାଙ୍କର ସ୍ତନବୃଦ୍ଧି ମଧ୍ୟ ଘଟିଲା ।

## ମୃତ୍ୟୁ 
୧୯୫୪ରେ, ଦୁଇ ବର୍ଷର କଷ୍ଟ ପରେ, ସିଆନାଇଡ଼ ମିଶ୍ରିତ ଶେଓ ଖାଇ ସେ ମୃତ୍ୟୁବରଣ କଲେ । 

ତାଙ୍କୁ ଦିଆଯାଇଥିବା ସଜାକୁ ଏବେ ଭେଷଜ ବିଜ୍ଞାନ ଓ ଆନ୍ତର୍ଜାତୀୟ ମାନବ ଅଧିକାର ଅନୁସାରେ ଭୁଲ୍ ବୋଲି ବିଶ୍ୱାସ କରାଯାଉଛି । ଟ୍ୟୁରିଙ୍ଗ‌ଙ୍କୁ ସମଲିଙ୍ଗୀ ବୋଲି ଦଣ୍ଡ ଦେଇଥିବାରୁ ୨୦୦୯ରେ ଏକ ଦରଖାସ୍ତରେ କ୍ଷମାପ୍ରାର୍ଥନା କରାଗଲା । ଦରଖାସ୍ତରେ ସହସ୍ରାଧିକ ଦସ୍ତଖତ ଥିଲା । ପ୍ରଧାନମନ୍ତ୍ରୀ ଗର୍ଡନ୍ ବ୍ରାଉନ୍ ଦରଖାସ୍ତ ଗ୍ରହଣ କଲେ ଓ ଟ୍ୟୁରିଙ୍ଗ‌ଙ୍କ ଦଣ୍ଡକୁ "ଭୟଙ୍କର" ବୋଲି କହିଲେ ।

ସହସ୍ରାଧିକ ଲୋକ ଆଲାନ ଟ୍ୟୁରିଙ୍ଗ‌ଙ୍କୁ ନ୍ୟାୟ ଦେବା ପାଇଁ ଏକାଠି ହେଲେ । ଟ୍ୟୁରିଙ୍ଗ‌ଙ୍କୁ ତତ୍କାଳୀନ ଆଇନ୍ ଅନୁସାରେ ଦଣ୍ଡିତ କରାଗଲା, ଯାହା ଫେରାଯାଇ ପାରିବ ନାହିଁ, କିନ୍ତୁ ତାହା ଅନୁଚିତ ଓ ମୁଁ ଦୁଃଖିତ ତାଙ୍କ ପ୍ରତି ହୋଇଥିବା ଅନ୍ୟାୟ ପାଇଁ । ତେଣୁ ବ୍ରିଟିଶ ସରକାର ଓ ଆଲାନ‌ଙ୍କ କାର୍ଯ୍ୟରୁ ପ୍ରଭାବିତ ଜନତାଙ୍କ ତରଫରୁ ଦୁଃଖର ସହିତ ମୁଁ କହୁଛି ଯେ: ଆମେ ଦୁଃଖିତ, ତୁମେ ସମ୍ମାନର ଅଧିକାରୀ ଥିଲ ।

## ଆଧାର 
## ଅନ୍ୟ ୱେବସାଇଟ 
* Jack Copeland 2012. Alan Turing: The codebreaker who saved 'millions of lives'. BBC News / Technology [http://www.bbc.co.uk/news/technology-18419691 ]

ଶ୍ରେଣୀ:କମ୍ପ୍ୟୁଟର ବିଜ୍ଞାନ
ଶ୍ରେଣୀ:ଗଣିତଜ୍ଞ
ଶ୍ରେଣୀ:ସମଲିଙ୍ଗୀ
ଶ୍ରେଣୀ:ଲଣ୍ଡନ‌ର ବୈଜ୍ଞାନିକ
ଶ୍ରେଣୀ:ଆତ୍ମହତ୍ୟା କରିଥିବା ଲୋକ
ଶ୍ରେଣୀ:୧୯୧୨ ଜନ୍ମ
ଶ୍ରେଣୀ:୧୯୫୪ ମୃତ୍ୟୁ
ପପୁ ପମ ପମ

**ପପୁ ପମ ପମ** (ଅନ୍ୟନାମ "ପପୁ", *ତତ୍ତ୍ୱ ପ୍ରକାଶ ଶତପଥୀ* ନାମରେ ଜନ୍ମିତ) ଜଣେ ଓଡ଼ିଆ କଥାଚିତ୍ର, ଟେଲିଭିଜନ ଓ ମଞ୍ଚ ହାସ୍ୟ ଅଭିନେତା । ସେ ୨୦୧୫ ମସିହା ସୁଦ୍ଧା ୧୫ଟି ଓଡ଼ିଆ କଥା ଚିତ୍ରରେ ଅଭିନୟ କରିସାରିଛନ୍ତି ।

## ପ୍ରାରମ୍ଭିକ ଜୀବନ 
**ପପୁ** ମୟୂରଭଞ୍ଜ ଜିଲ୍ଲାର କପ୍ତିପଦାଠାରେ '୧୯୭୮ ମସିହା ମଇ ୨୬' ତାରିଖରେ ଏକ କଳାକାର ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ଉଚ୍ଚବିଦ୍ୟାଳୟର ପ୍ରଧାନ ଶିକ୍ଷକ ଥିଲେ । କିନ୍ତୁ ସେ 'ଯାଦୁବିଦ୍ୟା' ପାଇଁ ରାଷ୍ଟ୍ରପତିଙ୍କଠାରୁ ପୁରସ୍କାର ପାଇଥିଲେ । **ପପୁ** ପିଲା ଦିନରୁ ଓଡ଼ିଆ ଯାତ୍ରା, ଗୀତ, ନୃତ୍ୟ ଆଦି ପରିବେଷଣ କରି ଜିଲ୍ଲା ଓ ରାଜ୍ୟ ସ୍ତରରେ ଅନେକ ପୁରସ୍କାର ଜିତିଥିଲେ । ବର୍ତ୍ତମାନ ସୁଦ୍ଧା ସେ ୧୦୦ରୁ ଅଧିକ ମଞ୍ଚରେ ନିଜର ଚମତ୍କାର ଅଭିନୟ ଦେଖାଇସାରିଛନ୍ତି । ସେ ଉଦଳା କଲେଜରୁ ରସାୟନ ବିଜ୍ଞାନରେ ସ୍ନାତକ ଶିକ୍ଷା ଲାଭ କରିଛନ୍ତି । ସେ ଉଦଳା ମହବିଦ୍ୟାଳୟର ନାଟ୍ୟସଂସଦର ସମ୍ପାଦକ ମଧ୍ୟ ଥିଲେ ।

## ଅଭିନୟ ଜୀବନ 
ପପୁ ଜଣେ ତାଲିମ ପ୍ରାପ୍ତ ହିନ୍ଦୁସ୍ଥାନୀ ଗାୟକ । ସ୍ନାତକ କରିବା ପରେ ଗାୟନ ଓ ଅଭିନୟରେ ନିଜର ବୃତ୍ତି କରିବା ଲାଗି ସେ ଭୁବନେଶ୍ୱର ଚାଲି ଆସିଲେ । ପ୍ରଥମେ ସେ କାମ ପାଇବା ପାଇଁ ଅସମର୍ଥ ହେଲେ । ପ୍ରଥମେ ପପୁ ଓଡ଼ିଆ ଆଲବମ ଗୀତରେ ଗାଇଥିଲେ ଏବଂ ୬୦ଟି ଆଲବମ ଗୀତରେ ନିଜର ସ୍ୱର ଦେଇଥିଲେ ଯାହା ସଫଳତା ପାଇଲା ନାହିଁ । ସେ ୨୦୦୨ ମସିହାରେ ନିଜ ପରିବାରର ଇଛା ବିରୁଦ୍ଧରେ ବାହା ହୋଇଥିଲେ ଓ ଏହାପରଠାରୁ ତାଙ୍କ ଘରର କବାଟ ସବୁଦିନଧରି ତାଙ୍କ ପାଇଁ ବନ୍ଦ ହୋଇଗଲା । ୨୦୦୭ ମସିହାରେ ତାଙ୍କ ପୁଅ ଜନ୍ମ ହେଲାପରେ ପରିବାର ତାଙ୍କୁ ଆପଣେଇଥିଲେ । ଏହାପରେ ସେ ଏକ ଘରୋଇ ରେଡ଼ିଓ ଚ୍ୟାନେଲ **ରେଡିଓ ଚକୋଲେଟ ୧୦୪ ଏଫଏମ**ରେ **ପପୁ ପମ ପମ** ନାମରେ ଉପସ୍ଥାପକ ଭାବେ କିଛିଦିନ କାମ କରିଥିଲେ । ଏହାପରେ ତାଙ୍କ ଭାଗ୍ୟ ଭଲ ମୋଡ଼ ନେଲା । ୨୦୦୯ ମସିହାରେ ତରଙ୍ଗ ଟିଭି ସହିତ କମେଡି ଧାରାବାହିକରେ ଅଭିନୟ କରିବା ପାଇଁ ଚୁକ୍ତି କରିଥିଲେ । ଏହାପରଠାରୁ ସେ ତରଙ୍ଗ ଟିଭି ଓ ତରଙ୍ଗ ମ୍ୟୁଜିକର ଅନେକ ଧାରାବାହିକରେ କମେଡି ଭୁମିକାରେ ଅଭିନୟ ସାଙ୍ଗକୁ **ତୋ ଆଖିରେ ମୁ**, ସଞ୍ଜୁ ଆଉ ସଞ୍ଜନା, ** ଦିୱାନା**, **ବାଳୁଙ୍ଗାଟୋକା** ଏପରି ଅନେକ ଚଳଚ୍ଚିତ୍ରରେ ନିଜ ଅଭିନୟ ଦକ୍ଷତା ଦେଖାଇଛନ୍ତି । 

## ରାଜନୈତିକ ଜୀବନ
୨୦୧୪ ବିଧାନ ସଭା ନିର୍ବାଚନରେ ସେ ଚମ୍ପୁଆ ନିର୍ବାଚନ ମଣ୍ଡଳୀରୁ ବିଜୁ ଜନତା ଦଳ ଟିକେଟରେ ଲଢି ପରାଜୟ ବରଣ କରିଥିଲେ ।

## ଅଭିନୀତ କଥାଚିତ୍ର
## ଅଭିନୀତ ଦୂରଦର୍ଶନ କାର୍ଯ୍ୟକ୍ରମ
## ପୁରସ୍କାର ଓ ସମ୍ମାନ
ତରଙ୍ଗ ଟିଭିଦ୍ୱାରା ଆୟୋଜିତ **ତରଙ୍ଗ ସିନେ ଆୱାର୍ଡସ**ରେ ମଧ୍ୟ ସେ ଶ୍ରେଷ୍ଠ ହାସ୍ୟ ଅଭିନେତା ଭାବେ ପୁରସ୍କୃତ ହୋଇଥିଲେ ।

## ଗ୍ୟାଲେରି 

Papu pom pom.jpg|ନାଲକୋନଗରରେ ପପୁ ପମ ପମ
Papu Pom Pom.JPG|ଓଡ଼ିଶା ରାଜ୍ୟ ଚଳଚ୍ଚିତ୍ର ଉତ୍ସବ ୨୦୧୪ ଅବସରରେ କମେଡ଼ି ପରିବେଷଣରତ ପପୁ

## ଆଧାର 
## ବାହାର ଆଧାର 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ଓଡ଼ିଆ ହାସ୍ୟ ଅଭିନେତା
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ବୀରଭଦ୍ର ବିଦ୍ୟାପୀଠ, କାକଟପୁର

ବିରଭଦ୍ର ବିଦ୍ୟାପୀଠ , ପୁରୀ ଜିଲ୍ଲାର କାକଟପୁର ପଂଚାୟତ ସମିତି ଅଧିନସ୍ଥ ବାଙ୍ଗୁରୀଗାଁଠାରେ ଥିବା ଏକ ଊଚ ବିଦ୍ୟାଳୟ। ଏହା ବାଙ୍ଗୁରୀଗାଁର ପୂର୍ବତନ ଜମିଦାର ତଥା ସମାଜସେବୀ ବିରଭଦ୍ରଙ୍କ ନାମରେ ନାମିତ ହୋଇଛି। ଏହା ୧୯୬୨ ମସିହାରେ ପ୍ରତିଷ୍ଟା ହୋଇଥିଲା । ଏଠାରେ ଅଷ୍ଟମ ଶ୍ରେଣୀଠାରୁ ଦଶମ ଶ୍ରେଣୀ ପର୍ଯ୍ୟନ୍ତ ଶ୍ରେଣୀ ରହିଛି। ଏହା ପୁରୀଠାରୁ ୫୪ କିଲୋମିଟର ଓ କାକଟପୁରଠାରୁ ୭ କିଲୋମିଟର ପରେ ଅବସ୍ଥିତ। ଏଠାରେ ପ୍ରାୟ ୧୨ଟି ଗ୍ରାମର ପିଲା ଅଧୟନ କରିଥାନ୍ତି। ଏକ ଉଚ୍ଚ ମାନର ବିଦ୍ୟାଳୟ ଭାବରେ ଏହାର ନାମ ରହିଛି।
## ଆଧାର 
ଶ୍ରେଣୀ:ଓଡ଼ିଶାରେ ଶିକ୍ଷା
ଶ୍ରେଣୀ:ପୁରୀ ଜିଲ୍ଲା
କାଳୀୟଦଳନ ବେଶ

ଭାଦ୍ରବ ମାସ କୃଷ୍ଣ ପକ୍ଷ ଏକାଦଶୀ ଦିନ ଶ୍ରୀମନ୍ଦିରରେ ରତ୍ନ ସିଂହାସନ ଉପରେ କାଳୀୟ ଦଳନ ବେଶ ଅନୁଷ୍ଠିତ ହେବା ସହ କାଳୀୟଦଳନ ଘଟଣାଟିକୁ ଶ୍ରୀମନ୍ଦିର ବାହାରେ ଥିବା ମାର୍କଣ୍ଡେୟ ପୋଖରୀ କୂଳରେ ରୂପାୟିତ କରାଯାଇଥାଏ । ମହାପ୍ରଭୁ ଯମୂନା ଜଳରେ କୃଷ୍ଣରୂପରେ କାଳୀୟସର୍ପକୁ ମାରିଥିବାରୁ ତାହାର ସ୍ମାରକ ରୂପେ ଏହି ବେଶ ହୁଏ । ଏହିଦିନ ମହାପ୍ରଭୁଙ୍କ ବିଜେପ୍ରତିମା ମଦନମୋହନ ଓ ରାମକୃଷ୍ଣ ମାର୍କଣ୍ଡପୋଖରୀ ପାଖକୁ ଯାଆନ୍ତି ଓ ସେଠାରେ କାଳୀୟଦଳନ କରନ୍ତି ।ରତ୍ନସିଂହାସନରେ ବେଶ ଉପଚାର ଆରମ୍ଭ ହେବା ପୂର୍ବରୁ ଜଗନ୍ନାଥଙ୍କ ଅଷ୍ଟଧାତୁ ନିର୍ମିତ ଚଳନ୍ତି ପ୍ରତିମା ମଦନମୋହନଙ୍କୁ ଲବଣଖିଆ ଛକଦେଇ ମାର୍କଣ୍ଡେୟ ପୋଖରୀ କୂଳକୁ ନିଆଯାଇଥାଏ । ସରୋବରସ୍ଥ ଦୀପଦାଣ୍ଡି ମଣ୍ଡପରେ ରୂପକାରଙ୍କଦ୍ୱାରା କାଷ୍ଠ ନିର୍ମିତ ଏକ କାଳୀୟନାଗକୁ ସଜ୍ଜିତ କରି ରଖାଯାଇଥାଏ । ସେଇ କାଳୀୟକୁ ଦଳନ କରିବା ପାଇଁ ଜଣେ ସେବାୟତ କୃଷ୍ଣବେଶରେ ଓ ଅନ୍ୟଜଣେ ଗୁଡ଼ିଆ ଜାତିର ବ୍ୟକ୍ତି ଗରୁଡ଼ ବେଶରେ ପ୍ରସ୍ତୁତ ହୋଇ ଥାଆନ୍ତି ୤ ଭାଗବତ ବର୍ଣ୍ଣିତ କାଳୀୟଦଳନର ମଧ୍ୟକାଳେ କାଳୀୟଦ୍ୱାରା କବଳିତ ହୋଇ ଶ୍ରୀକୃଷ୍ଣ ଗରୁଡ଼ଙ୍କୁ ସ୍ମରଣ କରିଥାନ୍ତି । ଗରୁଡ଼ ବେଶରେ ଥିବା ବ୍ୟକ୍ତି ଜଣକ ଆବିର୍ଭାବ ହୋଇ ଶ୍ରୀକୃଷ୍ଣଙ୍କୁ କାଳୀୟର ବନ୍ଧନରୁ ମୁକ୍ତ କରିବା ସହ ବିଷମୁକ୍ତ ହେବା ନିମନ୍ତେ ତାଙ୍କ ପାଟିରେ ଅମୃତ ଲଡୁ ଦେଇଥାନ୍ତି । 

ରତ୍ନସିଂହାସନରେ ଶ୍ରୀଜଗନ୍ନାଥଙ୍କୁ ସାତଗୋଟି ଫଣାଥିବା ଗୋଟିଏ କଳାନାଗ ଉପରେ ନାଚୁଥିବା ପରି ପ୍ରଦର୍ଶିତ କରାଯାଇଥାଏ ୤ କାଳୀୟନାଗଟିକୁ ରୂପକାରମାନେ ବେତ, କଳାକନା ଓ ସୂତାରେ ଦରଜିମାନଙ୍କ ସହାୟତାରେ ନିର୍ମାଣ କରିଥାନ୍ତି ୤ ଏହି ବେଶପାଇଁ ଜଗନ୍ନାଥ ଓ ବଳଭଦ୍ରଙ୍କ ବିଗ୍ରହରେ କାଷ୍ଠ ନିର୍ମିତ ହସ୍ତ ପଦଯୁକ୍ତ କରାଯାଉଥିବା ବେଳେ ସୁଭଦ୍ରାଙ୍କ ବିଗ୍ରହରେ ବିଶେଷ କିଛି ପରିବର୍ତ୍ତନ ହୁଏ ନାହିଁ ୤ ବଳଭଦ୍ର ହସ୍ତଦ୍ୱୟରେ ହଳ ଓ ମୁଷଳ ଧାରଣ କରିଥାନ୍ତି ଏବଂ ତାଙ୍କ ସମ୍ମୁଖରେ ଥାଏ କାଷ୍ଠ ନିର୍ମିତ ଗାଈ ଓ ବାଛୁରୀ । ଶ୍ରୀଜଗନ୍ନାଥଙ୍କ ପାଦ କାଳୀୟର ମସ୍ତକ ଉପରେ ଥିବା ବେଳେ ବାମ ହାତରେ କାଳୀୟର ଲାଞ୍ଜ ଓ ଶୋଳ ନିର୍ମିତ ଶିଙ୍ଗା ଧରିଥାନ୍ତି ୤ ଅନ୍ୟ ହାତରେ ସୋଲ ନିର୍ମିତ ପ୍ରସ୍ଫୁଟିତ ପଦ୍ମଫୁଲଟିଏ ଧରିଥାଆନ୍ତି ୤ କାଳୀୟ ମର୍ଦ୍ଦନ କରୁଥିବା ଜଗନ୍ନାଥଙ୍କ ଦୁଇପାର୍ଶ୍ୱରେ କାଷ୍ଠ ନିର୍ମିତ ଦୁଇଟି ନାଗୁଣୀ ମୂର୍ତ୍ତି ପ୍ରାର୍ଥନା କରୁଥିବା ଭଙ୍ଗୀରେ ରଖାଯାଇଥାଏ ୤

କାଳୀୟ ଦଳନ ବେଶର ପୂର୍ବଦିନ ଅର୍ଥାତ ଦଶମୀ ତିଥିରେ ବନଭୋଜି ବେଶ ଅନୁଷ୍ଠିତ ହେଉଥିବା ବେଳେ ତ୍ରୟୋଦଶୀ ଦିନ କୃଷ୍ଣ ବଳରାମ ବେଶ କରାଯାଇଥାଏ ୤

## ଆଧାର 
ଶ୍ରେଣୀ:ଜଗନ୍ନାଥଙ୍କ ବେଶ
ଅଳେଇଚ

**ଅଳେଇଚ** ଏକ ଭାରତୀୟ ମସଲା । ଅଳେଇଚର ଜନ୍ମ ସ୍ଥାନ ଭାରତ ଓ ଶ୍ରୀଲଙ୍କା । କିନ୍ତୁ ଅନ୍ୟ ଦେଶ ଯଥା ଗୁଏଟମାଲା, ମେକ୍ସିକୋ, ଇଣ୍ଡୋନେସିଆ ଓ ଦକ୍ଷିଣ ଏସିଆର କେତେକ ଅଞ୍ଚଳରେ ମଧ୍ୟ ଚାଷ କରାଯାଏ ଭାରତର ଦକ୍ଷିଣ ଭାଗରେ ସର୍ବାଧିକ ଦେଖିବାକୁ ମିଳେ । ମଈଶୂର, କୁର୍ଗ, ବ୍ୱେନାଡ୍, ଟ୍ରଭାଙ୍କୋର ଓ କୋଚିନ୍ର ଆର୍ଦ୍ର ବନ ଏହା ପାଇଁ ଅନୁକୁଳ ଅଟେ । ଅଳେଇଚ ପାଚିବା ଆଗରୁ ଅମଳ କରାଯାଇ ଖରାରେ ଶୁଖାଯାଏ । ଆଧୁନିକ ପଦ୍ଧତିରେ ଡ୍ରାଇଂ ମେସିନ ବ୍ୟବହାର କରା ଯାଉଛି । ଅଳେଇଚର ଚୋପା ଯେତେ ସବୁଜ ହେବ ସେତେ ଭଲ ବୋଲି ଜଣାଯାଏ । ଥରେ ଅଳେଇଚର ଚୋପା ବାହାରି ଗଲେ,ଏହାର ସୁଗନ୍ଧ ନଷ୍ଟ ହୋଇଯାଏ । ତେଣୁ ସାଧାରଣତଃ ଏହାକୁ ରୋଷେଇ ପୂର୍ବରୁ ଚୋପାରୁ ଅଲଗା କରାଯାଏ । ଏହାର ମୁଲ୍ୟ ବଜାରରେ ବହୁତ ଅଧିକ ।

### କିସମ 
Black and green cardamom|thumb|right|250px|ଗୁଜୁରାତି ଓ ଅଳେଇଚ
ସାଧାରଣତଃ ଦୁଇ କିସମର ଅଳେଇଚ ଦେଖିବାକୁ ମିଳିଥାଏ- ସବୁଜ (ଛୋଟ) ଓ କଳା (ବଡ଼) । ଓଡ଼ିଆରେ ଏହି ସବୁଜ (ଛୋଟ) ଅଳେଇଚକୁ ଗୁଜୁରାତି ବୋଲି କୁହାଯାଏ ।

### ଅଳେଇଚର ବ୍ୟବହାର 
ଭାରତୀୟ, ଉତ୍ତର ଆଫ୍ରିକା ଓ ଆରବୀୟ ଖାଦ୍ୟରେ ଅଳେଇଚର ବହୁଳ ଭାବରେ ଉପଯୋଗ କରାଯାଏ । ଭାରତରେ ଏହା ଗରମ ମସଲାର ସମୂହରେ ତରକାରୀରେ ବ୍ୟବହୃତ ହୁଏ ଓ ମଧୂର ବ୍ୟଞ୍ଜନମାନଙ୍କରେ ସ୍ୱାଦ ଓ ସୁଗନ୍ଧ ବଢେଇବା ପାଇଁ ସ୍ୱତନ୍ତ୍ର ଭାବରେ ବ୍ୟବହାର କରାଯାଏ । ଆରବ ଦେଶ ମାନଙ୍କରେ କଫିରେ ଅଳେଇଚ ଓ ଖିର ସର ଦେଇ ଅତିଥି ଚର୍ଚ୍ଚା କରିବା ଏକ ପରମ୍ପରା ଅଟେ । ସେହିପରି ଭାରତୀୟ ପରମ୍ପରାରେ ପାନ ମଧ୍ୟରେ ଅଳେଇଚ ଦେଇ ଖିଆଯାଏ । ପୂରାକାଳରୁ ଏହିପରି ଭାରତରେ ଅଳେଇଚକୁ ମୁଖବାସ ଭାବରେ ବ୍ୟବହାର କରାଯାଇ ଆସୁଛି ।

## ଔଷଧୀୟ ବ୍ୟବହାର 
ନିମ୍ନ ତାଲିକାରେ ଦିଆଯାଇଥିବା ରୋଗଗୁଡ଼ିକ ପାଇଁ ଅଳେଇଚ ଅନେକ ଉପଯୋଗୀ ସାବ୍ୟସ୍ତ ହୋଇଥାଏ 
* ହଜମ ସମ୍ବନ୍ଧିୟ ରୋଗ
ବଦ୍ ହଜମି ଯୋଗୁଁ ମୁଣ୍ଡ ବିନ୍ଧୁ ଥିଲେ ଅଳେଇଚ ପଡ଼ିଥିବା ଚା ପିଇଲେ ଆରାମ୍ ମିଳେ ।
* ମୁଖ ରୋଗ
ଅଳେଇଚର ବାସ୍ନା ମୁଖର ଦୁର୍ଗନ୍ଧ ଦୁର କରିବାରେ ସାହାଯ୍ୟ କରେ । କିଛି ଅଳେଇଚ ମଞ୍ଜିକୁ ଅଲ୍ପ ସମୟ ପାଇଁ ପାଟିରେ ଚୋବାଇ ରଖିଲେ, ମୁଖ ଗନ୍ଧ ଦୁର ହୋଇଥାଏ । କିଛି ଅଳେଇଚ ଓ ଡାଳଚିନିର ଅର୍କକୁ ମିଶାଇ କୁଳୀ କଲେ ମୁଖ ରୋଗ ଯଥା ଫରେଞ୍ଜାଇଟିସ୍, ଥଣ୍ଡା ଜନିତ ରୋଗ ଯେପରିକି ଗଳା କୁଣ୍ଡାଇବା, ଘଣ୍ଟିକାର ଦରଜ, ଗଳା ବସିଯିବା ଇତ୍ୟାଦି ଉପସମ କରେ ।
* ଅବସାଦ
ଅଳେଇଚକୁ ପାଣି ଓ ଚାରେ ଫୁଟାଇ ପିଇଲେ,ଏହା ଅବସାଦକୁ କମ କରେ ।
* ବାରମ୍ବାର ହାକୁଟି ଆସୁଥିଲେ ଦୁଇଟି ଅଳେଇଚକୁ ଚୋପା ସହିତ ପାଣିରେ ଫୁଟାଇ ,ସେହି ପାଣିକୁ ପିଇଲେ ହାକୁଟି ଭଲ ହୋଇଯାଏ ।

## ଛପା 

File:Cardamom plant.jpg|ଅଳେଇଚ ଗଛ
File:Cardamom_flowers.jpg| ଅଳେଇଚ ଫୁଲ
File:Cardamom-Dried-Seeds01.jpg | ଅଳେଇଚ ଫଳ ଓ ମଞ୍ଜି
File:Elettaria cardamomum Capsules and seeds.jpg|ସବୁଜ ଅଳେଇଚ ଓ ତା’ର ମଞ୍ଜି

## ଆଧାର 
### ଟୀକା 
### ଆହୁରି ପଢ଼ନ୍ତୁ 
# Mabberley, D.J. *The Plant-book: A Portable Dictionary of the Higher Plants*. Cambridge University Press, 1996.
# Gernot Katzer's Spice Pages: Cardamom 
# Plant Cultures: botany and history of Cardamom 
# Pham Hoang Ho 1993, *Cay Co Vietnam [Plants of Vietnam: in Vietnamese]*, vols. I, II & III, Montreal.
# Buckingham, J.S. & Petheram, R.J. 2004, *Cardamom cultivation and forest biodiversity in northwest Vietnam*, Agricultural Research and Extension Network, Overseas Development Institute, London UK. 
# Aubertine, C. 2004, Cardamom (Amomum spp.) in Lao PDR: the hazardous future of an agroforest system product, in '*Forest products, livelihoods and conservation: case studies of non-timber forest products systems vol. 1-Asia*, Center for International Forest Research. Jakarta, Indonesia.
# Álvarez, L., Gudiel, V. 2008. 'Cardamom prices leads to a re-emergence of the green gold'. http://www.elperiodico.com.gt/es/20080218/economia/48732/ 

ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ମସଲା
ନାଗାର୍ଜୁନ ବେଶ

alt=ପ୍ରତୀକାତ୍ମକ ଚିତ୍ର |thumb|ଚତୁର୍ଦ୍ଧାମୂର୍ତ୍ତିଙ୍କ ନାଗାର୍ଜୁନ ବେଶ
**ନାଗାର୍ଜୁନ ବେଶ (ପର୍ଶୁରାମ ବେଶ** ନାମରେ ମଧ୍ୟ ଜଣା) ଜଗନ୍ନାଥ ମନ୍ଦିରରେ ଦିଅଁମାନଙ୍କୁ କରାଯାଉଥିବା ବେଶଗୁଡ଼ିକ ଭିତରୁ ଏକ ବେଶ । ଯେଉଁ ବର୍ଷ କାର୍ତ୍ତିକ ମାସରେ ପଞ୍ଚକ ଛଅ ଦିନ ପଡ଼େ ସେହି ବର୍ଷ ମଳ ତିଥିରେ ଜଗନ୍ନାଥ, ବଳଭଦ୍ର, ସୁଭଦ୍ରା ଓ ସୁଦର୍ଶନଙ୍କ ନାଗାର୍ଜୁନ ବେଶ ହୁଏ । ଅତୀତରେ ଏହି ବେଶ ୧୯୯୪ ମସିହା ନଭେମ୍ବର ୧୬ ତାରିଖରେ,  ଓ ତା ପୂର୍ବରୁ ୧୯୯୩ ନଭେମ୍ବର ୨୬, ୧୯୬୮ ନଭେମ୍ବର ୩, ୧୯୬୭ ନଭେମ୍ବର ୧୬ ଓ ୧୯୬୬ ନଭେମ୍ବର ୨୬ରେ ପାଳିତ ହୋଇଥିଲା । 
ଶେଷଥର ପାଇଁ ୨୭ ନଭେମ୍ବର ୨୦୨୦, ଶୁକ୍ରବାର କାର୍ତ୍ତିକ ଶୁକ୍ଳ ମଳ ଦ୍ୱାଦଶୀ ତିଥିରେ ଅନୁଷ୍ଠିତ ହେଇଥିଲା । 
ପରବର୍ତ୍ତୀ ନାଗାର୍ଜୁନ ବେଶ ନିମନ୍ତେ ତିଥି ଯୋଗ ଆସନ୍ତା ୨୦୨୯ ମସିହା ନଭେମ୍ବର ୨୦ ତାରିଖରେ ମଳ ଚତୁର୍ଦ୍ଦଶୀ ଦିନ ପଡ଼ିବ । ତା’ପରେ ୨୦୩୦ରେ ବି ଛଅଦିନିଆ ପଞ୍ଚୁକ ପଡୁଛି। ତାହା ୨୦୩୦ ‌ନଭେମ୍ବର ୯ ତାରିଖରେ ପଡ଼ିବ । ପୁଣି ୬ବର୍ଷ ପରେ ୨୦୩୬ ନଭେମ୍ବର ୨ ତାରିଖରେ ବି ନାଗାର୍ଜୁନ ବେଶ ଯୋଗ ଅଛି । 

ପୁରୀରେ ଅଧିଷ୍ଠିତ ସିଦ୍ଧ ମହାବୀରଙ୍କୁ ମଧ୍ୟ ମାର୍ଗଶିର ମାସ କୃଷ୍ଣ ପଞ୍ଚମୀରେ (ପଞ୍ଚତୀର୍ଥ ଦିନ) ଓ ବୈଶାଖ, ମେଷ ପଣା ସଂକ୍ରାନ୍ତି ଦିନ ନାଗା ବେଶରେ ସଜାଇ ଦିଆଯାଏ । ପୁରୀର ସାହି ଯାତର ପରମ୍ପରା ସହ ବାଲ୍ମିକୀ ରାମାୟଣର ପର୍ଶୁରାମଙ୍କ ବର୍ଣ୍ଣିତ ରୂପ ସହ ଜଗନ୍ନାଥଙ୍କ ନାଗାର୍ଜୁନ ବେଶର ସାଦୃଶ୍ୟ ରହି ଥିବାରୁ ତାହା ରାମାନନ୍ଦଙ୍କ ପ୍ରଭାବରେ ଆରମ୍ଭ ହୋଇଛି ବୋଲି ଅନୁମାନ କରାଯାଉଛି । ଏହି ବେଶରେ ଜଗନ୍ନାଥଙ୍କ ମୁଖରେ ବିଶେଷ ସାହିଯାତ ନାଗା ଶୈଳୀର ଦାଢ଼ି ରହିବା ବିଶେଷ ଉଲ୍ଲେଖଯୋଗ୍ୟ ।    

## ବେଶ ବିଧି 
ଏହି ବେଶରେ ଠାକୁରମାନେ ମୁଖ୍ୟତଃ ସୋଲ, କନା ଜରି, ବେତରେ ନିର୍ମିତ ହାଣ୍ଡିଆ, ଢେଣୁ, ନିଶ, ଦାଢ଼ି, ଛୁରୀ, କଟୁରୀ, ବାଘଛାଲ, ସ୍ୱର୍ଣ୍ଣଶ୍ରୀଭୂଜ, ଶ୍ରୀପୟର, ବାଘନଖ ମାଳି, ଶଙ୍ଖ, ଚକ୍ର ଓ ହଳ, ମୂଷଳ ଇତ୍ଯାଦି ଧାରଣ କରିଥାନ୍ତି । 

ଆଶ୍ୱିନ ଶୁକ୍ଳ ଏକାଦଶୀଠାରୁ କାର୍ତ୍ତିକ ପୂର୍ଣ୍ଣିମା ଯାଏଁ ଜଗନ୍ନାଥ ମନ୍ଦିରରେ ଦିଅଁମାନଙ୍କର ବିଶେଷ ନୀତି ପାଳନ ହେବା ସହ ସେମାନଙ୍କୁ ଆଶ୍ୱିନ ଶୁକ୍ଳ ଏକାଦଶୀରୁ କାର୍ତ୍ତିକ ଶୁକ୍ଳ ଦଶମୀ ଯାଏଁ ରାଧାଦାମୋଦର ବେଶରେ ସଜାଯାଇଥାଏ । ତେବେ ଶୁକ୍ଳ ଏକାଦଶୀରୁ ପୂର୍ଣ୍ଣମୀ ଯାଏଁ ବିଭିନ୍ନ ବେଶରେ ସେମାନଙ୍କୁ ଭକ୍ତମାନେ ଯଥାକ୍ରମେ ଲକ୍ଷ୍ମୀ ନାରାୟଣ ବେଶ, ବାଙ୍କଚୂଡ଼ା ବେଶ, ତ୍ରିବିକ୍ରମ ବେଶ, ଡାଳିକିଆ ବେଶ ଓ ସୁନାବେଶରେ ଦର୍ଶନ କରିଥାନ୍ତି ।

## ଇତିହାସ 
ଏହି ବେଶ ଅତ୍ୟନ୍ତ ପୁରୁଣା ନହେଲେ ମଧ୍ୟ ପୁରୀର ସାହି ଯାତରେ ବାହାରୁଥିବା ନାଗା ସଂସ୍କୃତିର ଅନୁକରଣରେ କୌଣସି ଭକ୍ତଙ୍କ ଆଗ୍ରହରେ ଏହି ବେଶ ସୃଷ୍ଟି ହୋଇଥିବା ସମ୍ଭବ ।  

୧୯୯୩ ମସିହାରେ ଶ୍ରୀମନ୍ଦିରରେ ନାଗାର୍ଜୁନ ବେଶ ଦର୍ଶନ ବେଳେ ଦଳାଚକଟା ସ୍ଥିତି ଉପୁଜିଥିଲା । ଅନେକ ମୃତାହତ ହୋଇଥିଲେ । ରାଜ୍ୟ ସରକାରଙ୍କଦ୍ୱାରା ନିଯୁକ୍ତ ଜଣକିଆ ତଦନ୍ତ କମିସନ ଭାବେ ଜଷ୍ଟିସ ଜୀବନ ମୋହନ ମହାପାତ୍ର ଏହି ଘଟଣାର ତଦନ୍ତ କରି ‌ରିପୋର୍ଟ ଦେଇଥିଲେ । 

## ପୁରାଣ
ପୁରାଣ ମତେ ପର୍ଶୁରାମଙ୍କ ସହସ୍ରାର୍ଜ୍ଜୁନ ବଧ କିମ୍ବା ଅର୍ଜୁନ ଓ ତାଙ୍କ ପୁତ୍ର ନାଗାର୍ଜୁନ ମଧ୍ଯରେ ହୋଇଥିବା ଯୁଦ୍ଧର ସ୍ମୃତି ସ୍ୱରୂପ ଏହି ବେଶ ଅନୁଷ୍ଠିତ ହୁଏ । ଏହି ବେଶ ଯୋଦ୍ଧା ଓ ସନ୍ଯାସୀର ସମ୍ମିଶ୍ରଣ ବେଶ ଥିଲା । ଅର୍ଜୁନ ନିଜ ପୁତ୍ର ସହସ୍ରାର୍ଜୁନଦ୍ୱାରା ପରାସ୍ତ ହେଇଥିଲେ । ସହସ୍ରାର୍ଜ୍ଜୁନ ଶ୍ରୀକୃଷ୍ଣଙ୍କ ଅନ୍ୟ ଏକ ରୂପେ । ମହାଭାରତ ଅନୁସାରେ ବନବାସ ସମୟରେ କିରାତ ବେଶଧାରୀ ଶିବ ସହ ଅର୍ଜୁନଙ୍କ ମଧ୍ୟରେ ଯୁଦ୍ଧ ହେଲା । ଅର୍ଜୁନ ପରାସ୍ତ ହେଲେ ମଧ୍ଯ ଶିବ ଅନେକ ଦିବ୍ଯ ଅସ୍ତ୍ର ପ୍ରଦାନ କଲେ । କିରାତାର୍ଜୁନ କହିଲେ ଯେପରି ଶିବଙ୍କୁ ବୁଝାଏ ସେପରି ନାଗାର୍ଜୁନ ବିଷ୍ଣୁଙ୍କର ଏକ ରୂପ । ଶିବ ଓ ବିଷ୍ଣୁଙ୍କର ସମନ୍ୱୟ ସାଧିତର ପ୍ରତୀକ ହେଲା ନାଗାର୍ଜୁନ ବେଶ । 

ନାଗା ସନ୍ଯାସୀମାନେ ଉଲଙ୍ଗତା, ଉଦଣ୍ଡତା ତଥା ବୀରତା ପାଇଁ ପ୍ରସିଦ୍ଧ । ଅତୀତରେ ଏମାନେ ଶ୍ରୀମନ୍ଦିରର ସୁରକ୍ଷା ଦାୟିତ୍ୱରେ ଥିଲେ । ଅତୀତରେ ନାଗା ସନ୍ୟାସୀ ଜଗନ୍ନାଥଙ୍କୁ ନାଗା ବେଶରେ ଦେଖିବା ପାଇଁ ଇଚ୍ଛା କରିଥିବାରୁ ଶ୍ରୀଜଗନ୍ନାଥ ଇଛା ପୂରଣ କରି ନାଗାର୍ଜୁନ ବେଶରେ ଉଭା ହୋଇଥିବାର କିମ୍ବଦନ୍ତୀ ରହିଛି । ପଦ୍ମ ପୁରାଣର ଉତ୍ତରଖଣ୍ଡ ବର୍ଣ୍ଣନା ଅନୁସାରେ କାର୍ତ୍ତିକ ମାସ ଭଗବତ ଆରାଧନା, ଉପାସନା ଆଦି ଦୃଷ୍ଟିରୁ ଶ୍ରେଷ୍ଠ ହୋଇଥିବାରୁ ଏହି ମାସରେ ନାଗାର୍ଜୁନ ବେଶ ହୋଇଥାଏ । 

## ଆଧାର 
ଶ୍ରେଣୀ:ଜଗନ୍ନାଥଙ୍କ ବେଶ
ହରେକୃଷ୍ଣ ବେହେରା

**ହରେକୃଷ୍ଣ ବେହେରା** (୨୩ ମାର୍ଚ୍ଚ ୧୯୩୧ - ୨୪ ଜୁନ ୨୦୧୨) ଜଣେ ଓଡ଼ିଶୀ ନୃତ୍ୟ ଗୁରୁ ଥିଲେ । ହରେକୃଷ୍ଣ ବାଲେଶ୍ୱର ଜିଲ୍ଲାର ବୁଆଁଳଗ୍ରାମରେ ସେ ଜନ୍ମ ଗ୍ରହଣକରିଥିଲେ । ସେ ଗୁରୁ ରାମଚନ୍ଦ୍ରଦେବଙ୍କଠାରୁ ଓଡ଼ିଶୀ ନୃତ୍ୟ ଓ ଗୁରୁ ରାମହରି ମହାପାତ୍ରଙ୍କଠାରୁ ଓଡ଼ିଶୀ ସଙ୍ଗୀତ ଶିକ୍ଷାଲାଭ କରିଥିଲେ । ପୂର୍ବତନ ମୂଖ୍ୟମନ୍ତ୍ରୀ ବିଜୁ ପଟ୍ଟନାୟକଙ୍କ ସହାୟତାରେ ସରକାରୀ ବୃତ୍ତି ଲାଭ କରିବା ସହିତ ସେ ଦିଲ୍ଲୀସ୍ଥିତ ନାଟ୍ୟ ବେଲେଟ କେନ୍ଦ୍ରରେ ଉଚ୍ଚ ଶିକ୍ଷାର ସୁଯୋଗ ପାଇଥିଲେ ।
thumb|ହରେକୃଷ୍ଣ ବେହେରାଙ୍କର ନୃତ୍ୟରତ ଛବି

ସେ ଓଡ଼ିଶୀ ନୃତ୍ୟକୁ ଗୌରବମଣ୍ଡିତ କରିବାରେ ଦୀର୍ଘ ୫୦ ବର୍ଷ ଧରି ଉଦ୍ୟମ କରିଥିଲେ । ସେ କେନ୍ଦ୍ରୀୟ ସଙ୍ଗୀତ ନାଟକ ଏକାଡେମୀ ଏବଂ ଓଡ଼ିଶା ସଙ୍ଗୀତ ନାଟକ ଏକାଡେମୀ ମଧ୍ୟ ପାଇଛନ୍ତି ।
ସେ ଦିଲ୍ଲୀରେ ଓଡ଼ିଶୀ ନୃତ୍ୟକୁ ଲୋକପ୍ରିୟ କରିବାପାଇଁ ଏକ ଓଡ଼ିଶୀ କେନ୍ଦ୍ର ସ୍ଥାପନା କରିଥିଲେ ।
ତାଙ୍କ ଜନ୍ମସ୍ଥାନ ବାଲେଶ୍ୱର ଜିଲ୍ଲାର ଭାସ୍କରଗଞ୍ଜଠାରେ "ଗୁରୁ ହରେକୃଷ୍ଣ ବେହେରା କଳା ଓ ସଂସ୍କୃତି" ନାମକ ଏକ ମହାବିଦ୍ୟାଳୟ ସ୍ଥାପନା କରାଯାଇଛି । ଓଡ଼ିଶୀ ନୃତ୍ୟଶିଳ୍ପୀ ଭାବେ ସେ ଆମେରିକା, ଜାପାନ, ଜର୍ମାନୀ, ଋଷିଆ, ଶ୍ରୀଲଙ୍କା, ଇଂଲଣ୍ଡ, ଫ୍ରାନ୍ସ, ସାଉଦି ଆରବ, ମଙ୍ଗୋଲିଆ, ଡେନମାର୍କ, ନେଦରଲାଣ୍ଡ ଆଦି ଦେଶରେ ନୃତ୍ୟ ପରିବେଷଣ କରି ଜାତୀୟ ଓ ଆନ୍ତର୍ଜାତୀୟ ସ୍ତରରେ ଖ୍ୟାତି ଅର୍ଜନ କରିଥିଲେ । ଓଡ଼ିଶୀ ନୃତ୍ୟକୁ ଶାସ୍ତ୍ରୀୟ ମାନ୍ୟତା ପ୍ରଦାନ କରିବା ତଥା ଆନ୍ତର୍ଜାତୀକ ସ୍ତରରେ ଏହାର ପ୍ରଚାର ପ୍ରସାର ପାଇଁ ତାଙ୍କ ଅବଦାନ ଥିଲା ।

ଦିଲ୍ଲୀଠାରେ ହୃଦଘାତରେ ତାଙ୍କର ମୃତ୍ୟୁ ହୋଇଥିଲା ।
ବର୍ତ୍ତମାନ ହରେକୃଷ୍ଣ ବେହେରାଙ୍କ ଦିଲ୍ଲୀରେ ଥିବା ସଂଗଠନ‌ ଓଡ଼ିଶୀ କେନ୍ଦ୍ରରେ ତାଙ୍କ ସାନ ଝିଅ କଲ୍ୟାଣୀ ବେହେରାଙ୍କ ନେତୃତ୍ୱରେ ଓଡ଼ିଶୀ ନୃତ୍ୟ ଶିଖା‌ଯାଉଛି ।

## ପୁରସ୍କାର ଓ ସମ୍ମାନ
* ଗୁରୁ କେଳୁଚରଣ ମହାପାତ୍ର ସମ୍ମାନ, ୨୦୦୭
* କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର, ୨୦୦୩
* ଓଡ଼ିଶା ସଙ୍ଗୀତ ନାଟକ ଏକଡେମୀ ପୁରସ୍କାର, ୧୯୮୩ 
* ଅଲ ଇଣ୍ଡିଆ କ୍ରିଟିକ୍ସ ଆୱାର୍ଡ଼, ୧୯୮୧ 

## ଆଧାର 
## ବାହାର ଆଧାର 
* http://www.guruhkbehera.com/index.htm 

ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:୨୦୧୨ ମୃତ୍ୟୁ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ
ହେରାପଞ୍ଚମୀ

ରଥଯାତ୍ରାଠାରୁ ପାଞ୍ଚଦିନ ଅର୍ଥାତ ଆଷାଢ଼ ଶୁକ୍ଳ ପଞ୍ଚମୀ ଦିନକୁ **ହେରାପଞ୍ଚମୀ** କୁହାଯାଏ ।
ରଥଯାତ୍ରାରେ ଜଗନ୍ନାଥ ନିଜ ପତ୍ନୀଙ୍କୁ ଉପେକ୍ଷା କରି ନିଜର ଭାଇ ଓ ଭଉଣୀଙ୍କୁ ନେଇ ଗୁଣ୍ଡିଚା ମନ୍ଦିର ଯିବାପରେ, ମହାଲକ୍ଷ୍ମୀ ରୋଷ ହୋଇ ଏହାର କାରଣ ପଚାରିବା ନିମନ୍ତେ ଏକ ସୁସଜ୍ଜିତ ପାଲିଙ୍କିରେ ଆଡ଼ପ ମଣ୍ଡପକୁ ଯାତ୍ରା କରିଥାନ୍ତି । ତେବେ ମହାଲକ୍ଷ୍ମୀଙ୍କ କ୍ରୋଧ ଜର୍ଜରିତ ରୂପ ଦେଖି ମହାପ୍ରଭୁଙ୍କ ସେବକମାନେ ଗୁଣ୍ଡିଚା ମନ୍ଦିରର ମୁଖ୍ୟଦ୍ୱାର ବନ୍ଦ କରିଦିଅନ୍ତି । ନାକଚଣା ବାଟ ଦେଇ ଜଗମୋହନକୁ ଯାଇ ବିମଳାଙ୍କ ପ୍ରଦତ୍ତ କର୍ପୁରରେ ଲକ୍ଷ୍ମୀ ଆଳତି କରନ୍ତି । ପତ୍ନୀଙ୍କ ରାଗ ଶାନ୍ତ କରିବା ପାଇଁ ମହାପ୍ରଭୁ ଦୁଇଦିନ ମଧ୍ୟରେ ଫେରିଯିବାର ପ୍ରତିଶ୍ରୁତି ଦେଇ ରଥ ଦକ୍ଷିଣ ମୋଡ଼ କରିବା ନିମନ୍ତେ ବରାଦ କରିଥାନ୍ତି । ଲୋକାଚାର ଦୃଷ୍ଟିରୁ ଜଗନ୍ନାଥ ଲକ୍ଷ୍ମୀଙ୍କୁ ସିଂହାସନ ପାଖକୁ ନ ନେବାରୁ କ୍ରୋଧ ଜର୍ଜରିତା ପତ୍ନୀ ରଥର କିଛି ଅଂଶ ଭାଙ୍ଗି ଦେଇ ହେରାଗୌରୀ ସାହି ବାଟେ ଫେରି ଆସନ୍ତି । 
ଜଗନ୍ନାଥ ନିଜ କଥା ରଖିବାରେ ଅସଫଳ ହେବାରୁ ଫେରିବା ଦିନ ବଳଭଦ୍ର ଓ ସୁଭଦ୍ରା ନିଳାଦ୍ରୀ ମଣ୍ଡପକୁ ବିଜେ କଲେ ମଧ୍ୟ ପ୍ରଭୁଙ୍କ ପାଇଁ ଦ୍ୱାର ବନ୍ଦ ରହେ । ଏହା ଲକ୍ଷ୍ମୀ ନାରାୟଣ କଳି ଭାବେ ପରିଚିତ ।

## ଇତିହାସ 
ଶ୍ରୀମନ୍ଦିର ଇତିହାସରୁ ଜଣାଯାଏ, ହେରାପଞ୍ଚମୀ ଉତ୍ସବ ମହାରାଜା କପିଳେନ୍ଦ୍ରଦେବଙ୍କ ସମୟରୁ ପାଳିତ ହୋଇଆସୁଅଛି । ଏହାପୂର୍ବରୁ ଏହି ଉତ୍ସବ କେବଳ ପ୍ରତୀକାତ୍ମକ ଭାବେ ଏକ ପୂଜାମନ୍ତ୍ର ବିଧିରେ  ପାଳିତ ହେଉଥିଲା । ମାଦଳା ପାଞ୍ଜିର ବର୍ଣ୍ଣନାନୁସାରେ, ସେତେବେଳେ ମା ମହାଲକ୍ଷ୍ମୀ ଓ ଶ୍ରୀ ଜଗନ୍ନାଥଙ୍କୁ ଦୀପ ତଥା ଅନ୍ୟାନ୍ୟ ପବିତ୍ର ଦ୍ରବ୍ୟରେ ପୂଜା କରାଯାଉଥିଲା । ପରବର୍ତ୍ତୀ ସମୟରେ ରାଜା କପିଳେନ୍ଦ୍ର ଦେବଙ୍କଦ୍ୱାରା ମହାଲକ୍ଷ୍ମୀଙ୍କ ଏକ ସୁବର୍ଣ୍ଣ ପ୍ରତିମାନେଇ ଲୌକିକ ପୂଜାଚାର ପଦ୍ଧତିରେ ମହାଡମ୍ବରରେ ଏହି ଉତ୍ସବ ପାଳନ କରାଗଲା ।  ଏହି ପବିତ୍ର ହେରାପଞ୍ଚମୀ ପାଳନ ମାଧ୍ୟମରେ ସାମାଜିକ ଜୀବନରେ ସ୍ୱାମୀ ଓ ସ୍ତ୍ରୀ ମଧ୍ୟରେ ଅନାବିଳ ପ୍ରେମର ଏକ ଭିନ୍ନ ପରିପ୍ରକାଶ ହେବା ସହ ଏହା ଗୃହସ୍ଥମାନଙ୍କ ପାଇଁ ଏକ ଶିକ୍ଷଣୀୟ ଚଳଣୀର ବାର୍ତ୍ତା ବହନ କରୁଛି ।

## ଆଧାର 
ଶ୍ରେଣୀ:ଜଗନ୍ନାଥ
ଶ୍ରେଣୀ:ହିନ୍ଦୁ ପର୍ବ
ଶ୍ରେଣୀ:ଜଗନ୍ନାଥ ଧର୍ମର ପର୍ବ
ଶ୍ରେଣୀ:୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଇଂଲଣ୍ଡ

ଇଂଲଣ୍ଡ,() ହେଉଛି ଏକ ରାଷ୍ଟ୍ର ଯାହାକି ଯୁକ୍ତରାଜ୍ୟର ଏକ ଅଂଶ ଅଟେ ।

## ଇତିହାସ 
## ଭୂଗୋଳ
## ଭାଷା 
## ଆଧାର
## ବାହାର ଆଧାର 
* Official website of the United Kingdom Government
* English Heritage&nbsp;&nbsp;– national body protecting English heritage
* Natural England&nbsp;&nbsp;– wildlife and the natural world of England
* Enjoy England &nbsp;&nbsp;– website of the English Tourist Board
* BBC England&nbsp;&nbsp;– news items from the BBC relating to England
* 
* 

ଶ୍ରେଣୀ:ଇଉରୋପ
ଛତା

**ଛତା** ଏକ ପ୍ରକାର ଚାନ୍ଦୁଆ, ଯାହା ସୂର୍ଯ୍ୟୋତ୍ତାପ ଏବଂ ବର୍ଷା ପାଣିରୁ ଶରୀରକୁ ରକ୍ଷା କରିଥାଏ । ଏହା ଏକ ସୁବହନୀୟ ଉପକରଣ ହିସାବରେ କାମ କରିଥାଏ, ଯାହାକୁ କି ସହଜ ଭାବେ ହାତରେ ଧରି କୌଣସି ସ୍ଥାନକୁ ନେଇ ହେବ । ଦୁନିଆରେ ବିଭିନ୍ନ ପ୍ରକାରର ଛତା ଦେଖିବାକୁ ମିଳେ । ଉଦାହରଣ ସ୍ୱରୁପ, ଜଳରୋଧକ ଛତା, ରଙ୍ଗୀନ ଛତା, ଉତ୍ତାପ ନିରୋଧୀ ଛତା ଇତ୍ୟାଦି । ଜଳରୋଧକ ଛତା ବିଶେଷ କରି ବର୍ଷା ଦିନେ ବ୍ୟବହାର କରାଯାଏ । ରଙ୍ଗୀନ ଛତା ତଥା ଉତ୍ତାପ ଅବଶୋଷକାରୀ ଛତା ଖରାରୁ ରକ୍ଷା ପାଇବା ପାଇଁ ବ୍ୟବହାର କରାଯାଇଥାଏ ଏବଂ ଏହ ଜଳନିରୋଧୀ ଅଟନ୍ତି ନାହିଁ। ଛତାର ବ୍ୟବହାର କେବଳ ପାଣିପାଗ ଉପରେ ନିର୍ଭର କରେ ନାହିଁ, ବରଂ ଏହାକୁ ଭିନ୍ନ ଭିନ୍ନ ପର୍ବପର୍ବାଣି, ବିବାହୋତ୍ସବ, ଚିତ୍ରୋତ୍ତଳନ ଆଦିରେ ଉପଯୋଗ କରାଯାଇଥାଏ । 

## ଗଠନ 
ଛତା ବିଭିନ୍ନ ପ୍ରକାର ଯନ୍ତ୍ରକୁ ନେଇ ଗଠିତ ।

## ଇତିହାସ 
## ବ୍ୟବହାର 
## ଆଧାର 
## ବାହାର ତଥ୍ୟ
* Frei Ottos Homepage
* SL Rasch website: http://www.sl-rasch.de

ଶ୍ରେଣୀ:ଘରକରଣା
ଏଲୋରା ପଟ୍ଟନାୟକ

**ଏଲୋରା ପଟ୍ଟନାୟକ** (ଜନ୍ମ: ୫ ସେପ୍ଟେମ୍ବର ୧୯୬୮) ଜଣେ ଭାରତୀୟ, କାନାଡିଆନ ଫିଲ୍ମ ଓ ଥିଏଟର ଅଭିନେତ୍ରୀ ଓ ଓଡ଼ିଶୀ ନୃତ୍ୟଶିଳ୍ପୀ ।

## ସଂକ୍ଷିପ୍ତ ଜୀବନୀ 
### ବାଲ୍ୟ ଜୀବନ 
କାନାଡ଼ାର ଟରଣ୍ଟୋ ସହରରେ ଜନ୍ମିତ ଏଲୋରା ହେଉଛନ୍ତି ତାଙ୍କ ବାପା ମାଆଙ୍କର ବଡ଼ ଝିଅ । ତାଙ୍କ ତଳେ ସାନ ଭାଇ ଦେବରାଜ ପଟ୍ଟନାୟକ ଜନ୍ମ ହୋଇଥିଲେ ଯିଏ ତାଙ୍କଠାରୁ ବୟସରେ ସାତ ବର୍ଷ ସାନ । ତାଙ୍କ ବାବା ମାଆ ଶ୍ରୀ ପ୍ରମୋଦ ଓ ଶ୍ରୀମତୀ ଚିତ୍ରଲେଖା ପଟ୍ଟନାୟକ ଓଡ଼ିଶାରେ ଜନ୍ମିତ ଓ ୧୯୬୦ରେ ଭାରତ ଛାଡ଼ି କାନାଡା ଚାଲି ଯାଇଛନ୍ତି । ନିଜ ପରିବାରବର୍ଗଙ୍କ ସହ ବାରମ୍ବାର ଭାରତ ଯାତ୍ରା କରିବା ପରେ ତାଙ୍କ ବାପା ପ୍ରଥମେ କାନାଡାର ଓକାଭିଲେ ଓ ପରେ ପରେ ବର୍ଲିଂଟନ, ଓଣ୍ଟାରିଓରେ ସ୍ଥାୟୀ ଭାବେ ବସବାସ କରିବାକୁ ଲାଗିଲେ। ସେ ଓଣ୍ଟାରିଓର ଏମ.ଏମ. ରବିନସନ ହାଇସ୍କୁଲରୁ ଶିକ୍ଷା ପାଇଛନ୍ତି। ୧୯୮୬ରେ ଓଡ଼ିଶୀ ନୃତ୍ୟଗୁରୁ ପଦ୍ମଶ୍ରୀ ସ୍ୱର୍ଗତ କେଳୁଚରଣ ମହାପାତ୍ର ତାଙ୍କୁ ଓଡ଼ିଶୀ ନୃତ୍ୟ ଶିକ୍ଷା ଦେବାପାଇଁ ଚୟନ କରିଥିଲେ। ଫଳତଃ ସେ ଓଡ଼ିଶୀ ନୃତ୍ୟ ଅନୁସନ୍ଧାନ କେନ୍ଦ୍ର, ଓଡ଼ିଶା, ଭାରତକୁ ନୃତ୍ୟ ଅଧ୍ୟୟନ ଓ ଅଭ୍ୟାସ ପାଇଁ ଚାଲି ଆସିଥିଲେ ।

### ନୃତ୍ୟ ପ୍ରଶିକ୍ଷଣ 
ଏଲୋରାଙ୍କ ପ୍ରଥମ ଓ ମୂଳ ନୃତ୍ୟ ଗୁରୁ ହେଉଛନ୍ତି, ତାଙ୍କ ମାଆ ଚିତ୍ରଲେଖା ପଟ୍ଟନାୟକ, ଯିଏ ତାଙ୍କୁ କଞ୍ଚା ବୟସରୁ ଓଡ଼ିଶୀ ଶିଖାଉଥିଲେ । ଏହା ଛଡ଼ା ସେ ମଧ୍ୟ ପଦ୍ମଶ୍ରୀ ସ୍ୱର୍ଗତ ପଙ୍କଜ ଚରଣ ଦାସ, ସ୍ୱର୍ଗତ ପଦ୍ମଭୂଷଣ କେଳୁଚରଣ ମହାପାତ୍ର, ପଦ୍ମଶ୍ରୀ ସଂଯୁକ୍ତା ପାଣିଗ୍ରାହୀ ଓ ପଦ୍ମଶ୍ରୀ ଗଙ୍ଗାଧର ପ୍ରଧାନଙ୍କଠାରୁ ଶିକ୍ଷା ଲାଭ କରିଥିଲେ।

### ଅଭିନୟ 
ଏଲୋରା ଆମେରିକୀୟ ନାଟ୍ୟକଳା ଏକାଡେମୀ (American Academy of Dramatic Arts)ରୁ ୧୯୯୨ଠାରୁ ୧୯୯୪ ଯାଏ ଶିକ୍ଷାଲାଭ କରିଥିଲେ ଓ ପରେ ପରେ ତୃତୀୟ ବର୍ଷରେ ସେ ଏହି କମ୍ପାନୀର ସଦସ୍ୟ ମଧ୍ୟ ହୋଇ ଯାଇଥିଲେ। ସେ ଚଳଚ୍ଚିତ୍ର, ଦୂରଦର୍ଶନ, ଥିଏଟର(ରଙ୍ଗମଞ୍ଚ) ଇତ୍ୟାଦିରେ ଅଭିନୟ କରିଛନ୍ତି। ୨୦୦୯ରେ ସେ କାନାଡା ଦୂରଦର୍ଶନ YTV (ୱାଇଟିଭି)ର ପ୍ରସିଦ୍ଧ ଧାରାବାହିକ ହାଓ ଟୁ ବି ଇଣ୍ଡି(How To Be Indie)ରେ ଇଣ୍ଡି ମେହେଟାଙ୍କ ମାଆ ଜ୍ୟୋତି ମେହେଟା ଭୂମିକାରେ ଅଭିନୟ କରିଥିଲେ।  ସେ ୨୦୧୦ରେ ଏହି ଧାରାବାହିକର ସିଜନ ୨ରେ ଆଉଥରେ ମଧ୍ୟ ଅଭିନୟ କରିଥିଲେ।

## କର୍ମ ଜୀବନ 
### ଓଡ଼ିଶି ନୃତ୍ୟଗୁରୁ 
ଏଲୋରା ୧୯୮୦ମସିହାର ମଧ୍ୟବର୍ତ୍ତି କାଳରୁ ଓଡ଼ଶି ନାଚ ଶିକ୍ଷା ଦେଉ ଅଛନ୍ତି। ୧୯୯୦ରୁ ସେ ଚିତ୍ରଲେଖା ନୃତ୍ୟ ଏକାଡେମୀର ଏକଜିକ୍ୟୁଟିଭ ଡାଇରେକ୍ଟର ପଦବୀ ମଣ୍ଡନ କରିଛନ୍ତି।

### ରଙ୍ଗମଞ୍ଚ 
## ଆଧାର 
## ବାହାର ଆଧାର 
* Internet Movie Database
* Chitralekha Odissi Dance Creations website
* screenindia.com 
* celebritysrc.com
* Amazon.com
* Eye Weekly
* Weekly Times of India 
* NOW Magazine
* wendvd.com 
* [Review of My Own Country](http://www.cscsarchive.org/MediaArchive/art.nsf/(docid)/02A30CA44104FAA165256940004C8A99?OpenDocument)
* screenindia.com 
* mybindi.com
* South Asian Outlook
* The Medium Online 
* Odissi Kala Kendra

ଶ୍ରେଣୀ:ଓଡ଼ିଆ ସିନେ ଅଭିନେତ୍ରୀ
ଶ୍ରେଣୀ:୧୯୬୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ
କୁଚିଣ୍ଡା

**କୁଚିଣ୍ଡା** ଓଡ଼ିଶାର ସମ୍ବଲପୁର ଜିଲ୍ଲାର କୁଚିଣ୍ଡା ବ୍ଲକ ଅନ୍ତର୍ଗତ କୁଚିଣ୍ଡା ଥାନା ଅଧୀନରେ ଥିବା ଏକ ସହର ।

## ଗମନାଗମନ 
ଏହା ସମ୍ବଲପୁରଠାରୁ ସଡ଼କପଥରେ ୮୫ କି.ମି. ଓ ଦେବଗଡ଼ଠାରୁ ୫୭ କି.ମି. ଦୂରରେ ଅବସ୍ଥିତ ।  ଏହି ଗାଆଁର ନିକଟତମ ରେଳଷ୍ଟେସନ ହେଉଛି ଝାରସୁଗୁଡ଼ା ଓ ବାମରା ରେଳ ଷ୍ଟେସନ (୪୫ କି.ମି. ଓ ୪୭ କି.ମି.) ।

## ବିଶେଷତା 
ଏହି ସହରର ଦୁଇପାର୍ଶ୍ୱରେ ଦୁଇଟି ଛୋଟ ନଈ ଭେଡେନ ଓ ଖର୍ଲା ବହି ଯାଉଛି । ଏହି ଦୁଇଟି ନଈ ମହାନଦୀ ସହ ମିଶିଛି ।

## ଶିକ୍ଷା 
ଏହି ସହରରେ କୁଚିଣ୍ଡା ବାଳକ ଉଚ୍ଚ ବିଦ୍ୟାଳୟ, କୁଚିଣ୍ଡା ବାଳିକା ଉଚ୍ଚ ବିଦ୍ୟାଳୟ, ସରସ୍ୱତୀ ଶିଶୁ ବିଦ୍ୟା ମନ୍ଦିର, କୁଣ୍ଡାପଶି ଉଚ୍ଚ ପ୍ରାଥମିକ ବିଦ୍ୟାଳୟ, ସର୍ଗିଡିହି ପ୍ରାଥମିକ ବିଦ୍ୟାଳୟ, କୁଚିଣ୍ଡା ବାଳକ ପ୍ରାଥମିକ ବିଦ୍ୟାଳୟ, ବାଳିକା ପ୍ରାଥମିକ ବିଦ୍ୟାଳୟ କୋଲପଡା ପ୍ରାଥମିକ, ଅରବିନ୍ଦ ପୂର୍ଣ୍ଣାଙ୍ଗ ଶିକ୍ଷା କେନ୍ଦ୍ର, ସେଣ୍ଟ ଥମାସ କନଭେଣ୍ଟ ସ୍କୁଲ ରହିଛି । 
ଏହା ସହ ଏଠାରେ କୁଚିଣ୍ଡା ମହାବିଦ୍ୟାଳୟ ଓ ମହିଳା ମହାବିଦ୍ୟାଳୟ ରହିଛି ।

## ଅନ୍ୟାନ୍ୟ 
ସ୍ୱାୟତ ଶାସନ ନିମନ୍ତେ ଏହା ୧୧ଟି ୱ୍ଆର୍ଡରେ ବିଭକ୍ତ କରାଯାଇଛି । 

 
### କାର୍ଯ୍ୟାଳୟ 
ଏହି ସହରରେ ତହସିଲ, ବ୍ଳକ, ଉପ-ଜିଲ୍ଲାପାଳ, ଟ୍ରେଜେରୀ, ଆଇଟିଡିଏ, କେନ୍ଦୁପତ୍ର, ମୃତ୍ତିକା ସଂରକ୍ଷଣ (Soil conservation), ଡାକ (India post), ଏଆର, ପିଡବ୍ଲୁଡି (R&B), ଗ୍ରାମ୍ୟ ଉନ୍ନୟନ, ଏମ.ଆଇ, ଉଠା ଜଳସେଚନ (LI), ଗ୍ରାମ୍ୟ ଜଳଯୋଗାଣ ଓ ପରିମଳ (RWSS), ଜୀବନ ବିମା ନିଗମ (LIC), ଭାରତ ସଞ୍ଚାର ନିଗମ ଲିମିଟେଡ (BSNL) କାର୍ଯ୍ୟାଳୟ, ICDS, ଯୋଗାଣ ବିଭାଗ (Supply dept), ଜେଲ, ପୁଲିସ ଷ୍ଟେସନ, ନିୟନ୍ତ୍ରୀତ ବଜାର କମିଟି (RMC), ଜିଲ୍ଲା କୃଷି ଅଧିକାରୀ (DAO), ବିଜ୍ଞାପିତ ଅଞ୍ଚଳ ପରିଷଦ (NAC) କାର୍ଯ୍ୟାଳୟ ରହିଛି ।

ସ୍ୱାସ୍ଥ୍ୟ: ସରକାରୀ ଡାକ୍ତରଖାନା, ପଶୁ ଡାକ୍ତରଖାନା, ହୋମିଓପାଥି ଡାକ୍ତରଖାନା 
ବ୍ୟାଙ୍କ: ଷ୍ଟେଟ ବ୍ୟାଙ୍କ ଅଫ ଇଣ୍ଡିଆ, ପଞ୍ଜାବ ନେସନାଲ ବ୍ୟାଙ୍କ, ଉତ୍କଳ ଗ୍ରାମ୍ୟ ବ୍ୟାଙ୍କ, କୋଅପରେଟିଭ ବ୍ୟାଙ୍କ

## ପର୍ଯ୍ୟଟନ 
ଏହି ସହରରେ ଗୋଟିଏ ଜଗନ୍ନାଥ ମନ୍ଦିର, ଦୁଇଟି ଶିବ ମନ୍ଦିର, ଦୁଇଟି ହନୁମାନ ମନ୍ଦିର, ତାରିଣୀ ମନ୍ଦିର, ଦୁର୍ଗା ମନ୍ଦିର, ସମଲେଇ ମନ୍ଦିର, କାଳୀ ମନ୍ଦିର, ସନ୍ତୋଷି ମନ୍ଦିର, ସତସଙ୍ଗ କେନ୍ଦ୍ର, ଗୋଟିଏ ମସଜିଦ ଓ ଗୋଟିଏ ଗୀର୍ଜା ଅଛି । ଏଠାରେ ପ୍ରତିବର୍ଷ ରଥଯାତ୍ରା, ଦଶହରା ଓ ଗୁଦଗୁଦା ଉତ୍ସବ ଅନୁଷ୍ଠିତ ହୋଇଥାଏ ।

## ଆହୁରି ଦେଖନ୍ତୁ 
* ସମ୍ବଲପୁର
* ସମ୍ବଲପୁର ଜିଲ୍ଲା

## ଆଧାର 
ଶ୍ରେଣୀ:ସମ୍ବଲପୁର ଜିଲ୍ଲା
ଶ୍ରେଣୀ:ସମ୍ବଲପୁର ଜିଲ୍ଲାର ଗାଆଁ ଓ ସହର
ଆଖୁ

**ଆଖୁ** ଏକ ତୃଣ ଜାତୀୟ ଏକବୀଜପତ୍ରୀ ଉଦ୍ଭିଦ ଯାହା ଦକ୍ଷିଣ ଏସିଆର କ୍ରାନ୍ତିୟ ମଣ୍ଡଳରୁ ପୃଥିବୀର ଅନ୍ୟାନ୍ୟ ଜାଗାକୁ ବ୍ୟାପିଥିଲା। ଏହାର ଉଚ୍ଚତା ୬ରୁ ୯ ଫୁଟ ଯାଏ ହୁଏ। ଏହାର ପ୍ରାୟ ୩୭
ଟି କିସମ ରହିଛି।

## ଉତ୍ପାଦନ 
ବ୍ରାଜିଲକୁ ପୃଥିବୀର ଗୁଡ଼ ମାଠିଆ କୁହାଯାଏ କାରଣ ଏହା 2010ରେ 719,157,000 ଟନର ଆଖୁ ଉତ୍ପାଦନ କରି ବିଶ୍ୱ ରେକର୍ଡ କରିଥିଲା।  ଆଖୁ ଉତ୍ପାଦନରେ ଭାରତ ହେଉଛି ପୃଥିବୀରେ ଦ୍ୱିତୀୟ (277,750,000 ଟନ୍) ଓ ଚୀନ ପୃଥିବୀରେ ତୃତୀୟ (111,454,000 ଟନ) ଉତ୍ପାଦନ।

## ଆହୁରି ଦେଖନ୍ତୁ 
* ଔଷଧୀୟ ଗଛଲତାମାନଙ୍କର ତାଲିକା

## ଆଧାର 
## ବାହାର ଆଧାର 
* Sucropedia.com, an encyclopedia about sugar production
* Sugar and the Environment from the World Wide Fund for Nature
* CaneInfo  from India's National Informatics Centre
ଶିଳ୍ପ ସଂସ୍ଥା
* Brazilian Sugarcane Industry Association (UNICA)
* National Federation of Sugarcane Planters , Philippines
* The Better Sugar Cane Initiative 
* Ethical Sugar, a French NGO
ଇଲେକ୍ଟ୍ରୋନିକ କମର୍ସ

**ଇଲେକ୍ଟ୍ରୋନିକ କମର୍ସ** (ସାଧାରଣତ **ଇ-କମର୍ସ** (e-commerce ବା e-comm) ଭାବେ ଜଣାଶୁଣା) ଅଥବା *ଇଲେକ୍ଟ୍ରୋନିକ ବିପଣନ* ଇଣ୍ଟରନେଟ କିମ୍ବା ଅନ୍ୟାନ୍ୟ କମ୍ପ୍ୟୁଟର ନେଟୱର୍କ ଜରିଆରେ କୌଣସି ଉତ୍ପାଦର କିଣାବିକାକୁ ବୁଝାଇଥାଏ । ଇଲେକ୍ଟ୍ରୋନିକ ଇ-କମର୍ସ ଇଲେକ୍ଟ୍ରୋନିକ ଫଣ୍ଡ ଟ୍ରାନ୍ସଫର, ସପ୍ଲାଇ ଚେନ ମାନେଜମେଣ୍ଟ, ଇଣ୍ଟରନେଟ ମାର୍କେଟିଂ, ଅନଲାଇନ ଟ୍ରାଞ୍ଜେକସନ ପ୍ରସେସିଂ, ଇଲେକ୍ଟ୍ରୋନିକ ଡାଟା ଇଣ୍ଟରଚେଞ୍ଜ (EDI), ଇନଭେଣ୍ଟରି ମାନେଜମେଣ୍ଟ ସିଷ୍ଟମ ଆଉ ସ୍ୱୟଂଚାଳିତ ଡାଟା କଲେକସନ ସିଷ୍ଟମ ଆଦି ଟେକନୋଲୋଜିର ବ୍ୟବହାର କରିଥାଏ । ଯଦିଓ ଏହା ଅନେକ ଗୁଡିଏ ଟେକନୋଲୋଜି ଯଥା; ଇ-ମେଲ, ମୋବାଇଲ ଉପକରଣ ଓ ଟେଲିଫୋନ ଆଦିର ବ୍ୟବହାର କରିଥାଏ ତେବେ ଆଧୁନିକ ଇଲେକ୍ଟ୍ରୋନିକ କମର୍ସ ସାଧାରଣତ ୱାର୍ଲଡ଼ ୱାଇଡ଼ ୱେବ ବ୍ୟବହାର କରି ଅର୍ଥ-ପରିବହନ (ଟ୍ରାଞ୍ଜେକସନ)ର ଜୀବନକାଳ ବ୍ୟବହାର କରିଥାଏ ।

ଇଲେକ୍ଟ୍ରୋନିକ କମର୍ସ ସାଧାରଣତ ଇ-ବିଜନେସର ଏକ ବିପଣନ ଭାଗ ଭାବରେ ପରିଗଣିତ ହୋଇଥାଏ । ଏହା ଆର୍ଥିକ ଓ ଅର୍ଥ ଦେବାରେ ସହଯୋଗ କରିବା ନିମନ୍ତେ ଡାଟା ବିନିମୟକୁ ନେଇ ଗଢ଼ା ।

ଇ-କମର୍ସ ତଳଲିଖିତ ଉପବିଭାଗରେ ବିଭାଜିତ:
    
* ଇ-ଟେଲିଂ ଅଥବା ୱେବସାଇଟ ମାନଙ୍କରେ "ଭର୍ଚୁଆଲ ଷ୍ଟୋରଫ୍ରଣ୍ଟ" ଅନଲାଇନ କାଟାଲଗମାନ, ବେଳେବେଳେ ଏହାକୁ ଏକାଠି କରି *ଭର୍ଚୁଆଲ ମଲ* ତିଆରି କରାଯାଇଥାଏ
* ୱେବକଣ୍ଟାକ୍ଟରୁ ଜନସାଂଖିକ ଡାଟା ଏକାଠି କରିବା
* ଇଲେକ୍ଟ୍ରୋନିକ ଡାଟା ଇଣ୍ଟରଚେଞ୍ଜ (EDI), ବିଜନେସ-ଟୁ-ବିଜନେସ ଡାଟା ବିନିମୟ
* ଇ-ମେଲ ଓ ଫାକ୍ସ ଓ କ୍ରେତାମାନଙ୍କଠାରେ ପହଞ୍ଚିବା ନିମନ୍ତେ ମିଡ଼ିଆର ବ୍ୟବହାର (ଯଥା: ନିଉଜଲେତର)
* ବିଜନେସ-ଟୁ-ବିଜନେସ କିଣାବିକା
* ବିଜନେସ ଅର୍ଥ-ସରବରାହ (ଟ୍ରାଞ୍ଜେକସନ)

## ଇତିହାସ 
### ସମୟକାଳ 
ତଳେ ଇ-କମର୍ସର ସମୟକାଳ ଦିଆଯାଇଛି ।

* ୧୯୭୯: ମାଇକେଲ ଆଲଡ୍ରିଚ ଅନଲାଇନ ସପିଂର ଉଦଭାବନ କରିଥିଲେ
* ୧୯୮୧: ଇଂଲଣ୍ଡର ଥମସନ ହଲିଡେଜ ପ୍ରଥମ B2B ଅନଲାଇନ କିଣାବିକା
* ୧୯୮୨: ମିନିଟେଲ, ଫ୍ରାନ୍ସ ସାରା ଫ୍ରାନ୍ସ ଟେଲିକମ ଦେଶସାରା ପ୍ରାଚିତ କରାଯାଇଥିଲା ଓ ଅନଲାଇନ ଅର୍ଡ଼ର ଦେବାପାଇଁ ବ୍ୟବହାର ହୋଇଥିଲା ।
* ୧୯୮୪: ଗେଟ୍ସହେଡ଼ SIS/ଟେସକୋ ପ୍ରଥମ B2C ଅନଲାଇନ କିଣାବିକା କମ୍ପାନି ଓ ୭୨ ବର୍ଷୀୟା ଶ୍ରୀମତି ସ୍ନୋବଲ ପ୍ରଥମ ଘରୁ ଅନଲାଇନ ଯୋଗେ କିଣିଥିବା ପ୍ରଥମ କ୍ରେତା
* ୧୯୮୪: ଜଏପ୍ରିଲ ୧୯୮୪ରେ କମ୍ପୁସର୍ଭ ଆମେରିକା ଓ କାନାଡ଼ାରେ ଇଲେକ୍ଟୋନିକ ମଲର ଆରମ୍ଭ କରିଥିଲା । ଏହା ପ୍ରଥମ ଇଲେକ୍ଟ୍ରୋନିକ ବଣିଜ ସେବା ।
* ୧୯୮୫: ନିସାନ ଇଉ.କେ. ଡିଲରମାନଙ୍କଠାରୁ ନେଇ ଗରାଖମାନଙ୍କୁ କାର ଓ ଫାଇନାନ୍ସ କ୍ରେଡ଼ିଟ କାର୍ଡ଼ ବିକିଥାଏ ।

* ୧୯୯୨: ଟିମ ବର୍ଣ୍ଣର୍ସ-ଲି ନେକ୍ସଷ୍ଟେପ କମ୍ପ୍ୟୁଟର ବ୍ୟବହାର କରି RoboBOARD/FXରେ ପ୍ରଥମ ୱେବ ବ୍ରାଉଜର, ୱାର୍ଲ୍ଡ ୱାଇଡ଼ ୱେବର କୋଡ଼ ଲେଖିଥିଲେ ।
* ୧୯୯୨: ଟେରି ବ୍ରାଉନେଲ ପ୍ରଥମ ସମ୍ପୂର୍ଣ୍ଣ ଗ୍ରାଫିକାଲ, ଆଇକନ ପରିଚାଳିତ ବୁଲେଟିନ ବୋର୍ଡ଼ ସିଷ୍ଟମ ଅନଲାଇନ କିଣାବିକା ଆରମ୍ଭ କରିଥିଲେ ।
* ୧୯୯୪: ନେଟସ୍କେପ ଅକ୍ଟୋବରରେ ମୋଜିଲାର କୋଡ଼ ନାମରେ ଏକ ନାଭିଗେସନ ବାଉଜର ଆରମ୍ଭ କରିଥିଲା । ପିଜା ହଟ ଏହାର ବ୍େବସାଇଟରେ ଅନଲାଇନରେ ବିକିବା ଆରମ୍ଭ କରିଥିଲା । ପ୍ରଥମ ଅନଲାଇନ ବ୍ୟାଙ୍କ ଏହି ବର୍ଷ ଆରମ୍ଭ ହୋଇଥିଲା । ଅନଲାଇନରେ ଫୁଲ ବିକିବା ଓ ପତ୍ରିକା ବିକିବା ଏହି ବର୍ଷ ଆରମ୍ଭ ହୋଇଥିଲା । ପ୍ରାପ୍ତବୟସ୍କ ଭିଡିଓ ଆଦି କାର ଓ ସାଇକେଲ ଭଳି ଅନଲାଇନରେ ବିକାହେବା ଆରମ୍ଭ ହୋଇଥିଲା । ନେଟସ୍କେପ ୧.୦ ୧୯୯୪ର ଶେଷଭାଗରେ ଆରମ୍ଭ ହୋଇଥିଲା ।

## ଆହୁରି ଦେଖନ୍ତୁ
* ଆମାଜନ୍.କମ୍‌
## ଆଧାର 
ଶ୍ରେଣୀ:ଇଲେକ୍ଟ୍ରୋନିକ କମର୍ସ
ଶ୍ରେଣୀ:ଇନଫର୍ମେସନ ଟେକନୋଲୋଜି ମାନେଜମେଣ୍ଟ
ଶ୍ରେଣୀ:ମାର୍କେଟିଂ
ଶ୍ରେଣୀ:ୱେବ ଆପ୍ଲିକେସନ
ଶ୍ରେଣୀ:ୱେବ ଡେଭେଲପମେଣ୍ଟ